Šolc o srpskim sankcijama Rusiji: Ne treba prevideti da je Srbija osudila napad Rusije na Ukrajinu | EurActiv Serbia\nKancelar Nemačke Olaf Šolc izjavio je 4. maja u Berlinu da se Srbija i Evropska unija "ne slažu o svakom detalju" kada je reč o sankcijama Rusiji, ali da ne treba prevideti da je Srbija "jasno i nedvosmisleno" zastupala stav da je napad Rusije na Ukrajinu neprihvatljiv.\nOn je na pitanje novinara da prokomentariše činjenicu da Srbija nije uvela sankcije Rusiji zbog invazije na Ukrajinu i oceni da li će to uticati na njen put ka EU, kratko odgovorio da ne treba prevideti da je Srbija u više navrata osudila napad Rusije.\n"Srbija je u više navrata jasno i nedvosmisleno u Generalnoj skupštini Ujedinjenih nacija zastupala stav Evropske unije da se radi o napadu Rusije na Ukrajinu i da je to neprihvatljivo. Činjenica da se ne slažemo u svakom detalju jeste tema naših razgovora, ali na kraju krajeva ne treba prevideti taj stav i takvo ponašanje Srbije", rekao je Šolc novinarima u Berlinu nakon sastanka sa predsednikom Srbije Aleksandrom Vučićem.\n"Mir možete dobiti samo ako to bude mir kojim će odnosi između zemalja biti bolji, ako Rusija bude spremna da sklopi sporazum sa Ukrajinom koji Ukrajina može podržati, koji smatra ispravnim. Iznuđeni mir pod uslovima Rusije neće funkcionisati", rekao je.\nVučić: Srbija će biti čvrsto opredeljena za evropski put, dobro razumela poruku\nPredsednik Srbije izjavio je u Berlinu da će Srbija biti čvrsto opredeljena za evropski put i da je dobro razumela poruku Nemačke i svih ostalih po pitanju uvođenja sankcija Rusiji.\nNa zajedničkoj konferenciji za medije posle sastanka sa nemačkim kancelarom, Vučić je rekao da su "temeljno i detaljno" razgovarali o odnosu Beograda prema Rusiji u svetlu njene invazije na Ukrajinu.\n"Ono u šta nema nikakve sumnje je da je izbor Srbije da bude na evropskom putu. Srbija će biti čvrsto opredeljena za taj put iako ankete pokazuju da u Srbiji to nije najpopularniji put. Bili smo pod sankcijama čitavu deceniju i zato imamo drugačiji sentiment prema sankcijama, ali je Srbija dobro razumela poruku i Nemačke i svih ostalih", kazao je Vučić.\nOdgovarajući na pitanje zašto se Beograd nije pridružio sankcijama EU protiv Rusije, Vučić je naveo da se Srbija u Ujedinjenim nacijama "izjasnila nedvosmisleno i jasno po pitanju pravne i političke prirode sukoba u Ukrajini".\n"Jedino je izjašnjavanje Srbije bilo ili neočekivano ili delimično očekivano, za razliku od svih ostalih. Mi nismo otvorili poglavlje 31 (u pregovorima sa EU) i imamo obavezu da se postepeno usklađujemo sa odlukama EU. Kancelar Šolc je bio vrlo jasan, na vrlo snažan način je ponovio zahteve Nemačke i to je sve što imam da kažem", dodao je Vučić.\n"Verujem da ćemo imati snage da dođemo do određenog napretka u dijalogu sa Prištinom koji za nas nije lak. A rekao sam kancelaru Šolcu zašto nije lak. Daćemo sve od sebe da idemo ka kompromisnom rešenju, da pronalazimo kompromisna rešenja, ali ta rešenja ne mogu biti samo naše želje", naveo je.\nVučić je rekao da je sa Šolcom imao "izuteno konstruktivan, sadržajan i fer razgovor" i dodao da je "imao priliku da govori o stavovima Srbije".\n"Kancelar Šolc je više puta ponovio da je uveren u evropsku budućnost celog Zapadnog Balkana. Pokušaću da citiram, rekao je da to ne treba da bude kao fatamorgana, da vam se čini da je blizu pa vam uvek izmiče. To je važno obećanje za sve ljude na Zapadnom Balkanu i za Srbiju", kazao je Vučić.\nNaveo je da je sa Šolcom razgovarao i o regionalnim odnosima i dodao da "ne misli da je jedna strana krivac za probleme u BiH".\n"Obećao sam kancelaru Šolcu da Srbija neće biti uzročnik bilo kakvih problema u regionu, Zapadni Balkan će imati i mir i stabilnost koliko je do nas. Rekao sam da ne želim da komentarišem bestidne tvrdnje onih koji govore da će Srbija da izazove sukobe, to se nije dogodilo, a o tome su govorili i pre šest meseci i pre godinu dana", dodao je.\nVučić je rekao i da su on i Šolc "zajedno konstatovali veliki uspon" u bilateralnim ekonomskim odnosima.\n"U prva tri meseca 2022. trgovinska razmena je bila 1,839 milijardi evra, očekujemo da bude 7,5 milijardi do kraja godine. To je ogroman skok od 26% u odnosu na 2021. koja je bila rekordna. Nemačka je naznačajniji trgovinski partner Srbije, a i Srbija je najznačajniji partner Nemačke na Zapadnom Balkanu", kazao je.\nVučić je naveo da se "raduje skoroj poseti" Šolca Beogradu, zahvalivši mu "na iskrenosti, otvorenosti i dobrom razgovoru".\nNemački kancelar Olaf Šolc razgovarao je danas i sa premijerom Kosova Aljbinom Kurtijem i izrazio zadovoljstvo saradnjom vlada Nemačke i Kosova i založio se za dalji napredak u liberalizaciji viznog režima za Kosovo.\nNa zajedničkoj konferenciji za novinare posle sastanka sa Kurtijem, Šolc je rekao da su razgovarali o mnogim temama i najavio posetu Prištini, prenela je Gazeta ekspres.\n"Sada se mora postići dalji napredak u liberalizaciji viznog režima za Kosovo. Savezna vlada je to odredila kao cilj u koalicionom sporazumu. Za to se istrajno i uporno angažujem u EU, u razgovorima sa partnerima", naveo je.\nŠolc je pomenuo i regionalnu saradnju, rekavši da je u okviru "Berlinskog procesa Nemačka već godinama angažovana u regionu" i da ove godine očekuje potpisivanje četiri važna sporazuma u okviru Berlinskog procesa, uključujući stvaranje zajedničkog regionalnog tržišta, slobodno kretanje ljudi i priznavanje stručnih diploma.\nKurti je rekao da se dijalog Srbije i Kosova mora fokusirati na međusobno priznanje, ali da priznanje ne treba doći na kraju jednog dugog procesa, nego da treba da bude glavni deo procesa.\nOn je kazao da je Kosovo u dijalogu sa Srbijom "proaktivno i konstruktivno" i da "izlazi sa predlozima koji su u skladu sa vrednostima Evropske unije".\n"Posvećeni smo brzom postizanju konkretnih rezultata i punoj saradnji", naveo je Kurti.\n"Za dva meseca navršavaju se četiri godine od kada je Evropska komisija po drugi put preporučila viznu liberalizaciju za Kosovo. Vreme je da kažemo da je dosta. Kosovo je uradilo svoje domaće zadatke, vreme je da i EU izvrši svoje obaveze", rekao je Kurti.


Srbiju volimo - U Teslinu čast - promocija nauke i kulture na Fruškoj gori\nU Teslinu čast - promocija nauke i kulture na Fruškoj gori\nTesla Global Forum, tradicionalna manifestacija posvećena popularizaciji i promociji nauke, kulture i obrazovanja u čast Nikole Tesle, ove godine se održava od 07. do 10 jula na Fruškoj gori, u Matici srpskoj i manastiru Šišatovac.\nSvečano otvaranje manifestacije je 07.jula, sa početkom u 14:00 časova, na Fruškoj gori, u Kongesnom centru CEPTOR Andrevlje.\nForumu će prisustvovati oko sto pedeset najuspešnijih studenata koji dolaze sa domaćih i stranih univerziteta. Posebno je organizovan dolazak studenata sa Kosova i Metohije, iz Republike Srpske i Crne Gore.\nUčesnici Foruma su brojni eminentni profesori, naučnici, umetnici i Tesla eksperti iz zemlje i sveta, koji u okviru predavanja, okruglih stolova i kreativnih radionica prenose i razmenjuju svoja znanja i iskustva.\nDevetog jula, u manastiru Šišatovac, za koji je Tesla tokom celog svog života bio vezan, priređuje se "manastirska trpeza", događaj koji uključuje liturgiju i svečane besede u čast Nikole Tesle.\nPoslednjeg dana festivala, 10. jula, na Teslin rođendan, u Novom Sadu, u Matici srpskoj, u Svečanoj sali, dodeliće se tradicionalno priznanje, Tesla Global Forum-a, "Bela golubica".\nOvogodišnji laureati ovog prestižnog priznanja, između ostalih su naša proslavljena umetnica, interpretatorka duhovne muzike, Divna Ljubojević, američki muzičar i kompozitor Mano Divina.Među dobitnicima se nalaze i Majkl Đorđević, lider srpske dijaspore u SAD, G din Mladjen Cicović direktor Predstavništva Republike Srpske u Beogradu, kao i glumac Nikola Rakočević, koji je maestralno odigrao Nikolu Teslu, u pozorišnom spektaklu "FBI - DOSIJE TESLA".\nNova sezona, u Knjaževsko srpskom teatru, počeće u subotu, 24. avgusta, nešto ranije, nego što je uobičajeno, obeležavanjem proslave 200 godina od izvođenja prve predstave na srpskom jeziku, što je jedan od značajnijih događaja za srpski teatar. Tim povodom najavljeno je nekoliko događaja kojima će biti obeležen značajan jubilej, kao i Joakim ...\nManastir Lepenac u Brusu, ...\nU čast belopalanačkog ...\nSrpski junak Marko Kraljević u ...\nOve godine Noć muzeja u više od 60 ...


Baccarat i Harrods otvaraju dekadentni bar - Lux Life luksuzni portal\nSada se nakon iscrpne kupovine možete opustiti i relaksirati u Harrods robnoj kući, tačnije njihovom koktel baru, koji otvaraju u saradnji sa brendom Baccarat. Slavna francuska kuća kristala otvara restoran sa 23 mesta u prizemlju robne kuće. Bar će imati svoj posebni ulaz i meni sa dvadesetak koktela, koji će biti posluženi u najboljim Baccarat kristalnim čašama, što ovo iskustvo čini zaista nezaboravnim.\nUkoliko imate brige o zdravlju izazvane korona virusom, znajte da ćete ovde biti bezbedni, jer je kapacitet od 23 gosta osmišljen u skladu sa pravilima o društvenoj distanci. Upravo to Baccarat Bar čini savršenim mestom za piće nakon kupovine ili druženje sa prijateljima uz fantastične koktele.\nBar je dizajnirao Kameron Etfil, koji je ujedno nosilac titule britanskog barmen godine. Baccarat detalji su okarakterisani crvenim detaljima, kožnim i baršunastim presvlakama, koje izgledaju zaista neverovatno sa akcentima u boji zlata i ponoćno plave boje. Bar će vas zaslepiti svojom kristalnom rasvetom, ilustraicjama Aleksandera Bendžamina Naveta, teatralnim freskama na stepeništu i stolovima.\nOvaj glamurozni hotspot će imati vrata koja vas vode prema Harrodsovom salonu za uživaoce u cigarama, gde će se služiti vino, žestoka pića i najrazličitije vrste piva. Osim pića, u ponudi će biti i ukusni zalogaji, koji se pripremaju na licu mesta. Kako saznajemo, ovaj bar neće biti privremena postavka, već stalni koncept, gde možete doći samo uz rezervaciju.


Budžet nije presudan, važna je dobra ideja! - Marketing Mreža\nBudžet nije presudan, važna je dobra ideja!\nDirektor marketinga kompanije „Holcim“ Srbija Igor Panić specijalno za Marketing mrežu govori u kojoj meri je ulaganje u obrazovanje zaposlenih važno za jednu kompaniju, kako izgraditi poverenje pravovremenim obaveštavanjem i pratiti razvoj novih medija, ali i u kojoj meri će smanjeni budžeti za oglašavanje uticati na poslovanje kompanije.\nKompanija Holcim ima stogodišnju tradiciju u Švajcarskoj, a kod nas postoji od 2006. godine. Od samog dolaska na srpsko tržište svojim kvalitetom obezbedili ste visoko mesto na tržištu i postali sinonim za beton u građevinskoji industriji. Koja je tajna uspeha Holcim kompanije?\nVisok kvalitet, standardi, poštovanje zahteva tržišta uvek su osnovno pravilo za uspeh. Biti među 15 najprofitabilnijih kompanija u Srbiji, dodatno potvrđuje da je Holcim tokom deset godina poslovanja opravdao poverenje svojih korisnika. Takođe, odgovornost je ključni princip kojim se vodimo u poslovanju i svakodnevno imamo u vidu da je oko dve i po hiljade porodica na neki način povezano sa našim radom. Naravno, ono što nam u velikoj meri pomaže jeste i dobra organizacija posla i tim stručnjaka u svim segmentima kompanje.\nU kojoj meri je ulaganje u obrazovanje kadra i razvijanje pozitivne poslovne klime u kompaniji važno za održivost jednog preduzeća i građenja imidža kako unutar korporacije tako i u javnosti?\nMišljenja sam da je znanje i usavršavnje investicija u postojeći biznis. Zato je prioritet Holcima, uvek bio ulaganje u zaposlene, u kapacitete čitavog tima. Samo tokom 2011, Holcim je kroz različite treninge i edukacije uložio oko 300 hiljada evra za obrazovanje naših zaposlenih u Srbiji. Da bi ostali lideri na tržištu, ključno je da prepoznamo nove trendove i prilike, i na pravi način ih koristimo.\nKompanija Holcim ima veoma razvijenu i transparentnu strategiju društveno odgovornog poslovanja. U kom pravcu će se razvijati aktivnosti vezane za tu oblast?\nHolcim svakodnevno pronalazi izazove i motive za angažovanja i utemeljenje društveno odgovornog poslovanja, koje je neodvojivi deo naše strategije. Tokom, jubilarne 2012. godine nastavićemo da ulaže u lokalnu zajednicu, prevashodno u razvoj Popovca i Paraćina. Briga o našim komšijama i životnoj sredini, svakako je prioritet. Verujem da ćemo vas, kao i do sada, iznenaditi postojećim i novim projektima i ostaviti značajan trag u društvu u kome radimo.\nU kojoj meri će u Holcimu u ovoj godini doći do smanjenja budžeta za oglašavanje i da li će se ono, po Vašem mišljenju, odraziti na poslovanje kompanije?\nBudžet jeste bitna, ali ne i presudna stvar kada je proces stvaranja u pitanju. Ukoliko imate dobru ideju uvek se pronađe način za njenu realizaciju. Biti kreativan, sa ili bez finansijske podrške, uvek je izazov.\nKoji su, po Vašem mišljenju, najbitniji segmenti uspešnog komuniciranja sa javnošću i medijima? Kakvo je iskustvo Vaše kompanije?\nSlobodno mogu reći da klasičnog recepta nema. Transparentno komuniciranje, poverenje, pravovremena informacija i prilagođavanje novim kanalima komuniciranja svakako treba istaći. Obaveza svih koji teže da imaju razvijene odnose sa javnostima jeste prilagođavanje novim medijima i popularnim društvenim mrežama. Holcim je to prepoznao i trudi se da proaktivno deluje.


TotalCar.rs » Naredna generacija C-Klase biće još lakša\nOd aprila je, zahvaljujući špijunskim fotografijama, poznato da se C-Klasa (W205) sprema za unapređenje, a sada se može čuti da Mercedes već planira narednu generaciju koja bi trebalo da stigne 2020. godine.\nDetalja o njoj još uvek nema, a CEO Mercedesa za Sjedinjene Američke Države Džejson Hof nagovestio je da će se pri izradi nove generacije C-Klase u većoj meri nego do sada koristiti aluminijum.\nModel naredne generacije će profitirati i zahvaljujući korišćenju napredne tehnologije i kompozitnih materijala pri njegovoj izradi, uključujući čelikom ojačan aluminijum. Hof je rekao da će ovakvu tehnologiju omogućiti njihovi dobavljači iz Vensa u Alabami.\nKorišćenje aluminijuma i drugih laganih materijala mogućiće C-Klasi da ima još manju težinu, uz istovremeno poboljšanu čvrstinu. Osim toga, smanjenje težine doprineće manjoj potrošnji i emisiji ugljen-dioksida.\nJoš uvek je rano predviđati koliko će C-Klasa biti lakša u odnosu na aktuelni model. Trenutno je najlakša verzija osnovni C160 model koji ima 1.395 kilograma bez ikakve dodatne opreme.


Đorić: Žreb nam nije bio naklonjen, ali sa svima možemo da se nadigravamo - Sportal\nAgencije - Vest objavljena: 20:53 - 21.11.2015\n"Bez obzira što nismo igrali kvalifikacije, već samo prijateljske mečeve, to nam ne može biti prednost u ovoj situaciji. Zvanični susreti su ipak nešto drugo", kazao je Đorić na konferenciji za novinare u Novom Sadu.\nEP za igrače do 17 godina, čiji je Srbija domaćin, počinje u utorak, a tim koji trenira Djorić je u A grupi sa Francuskom, Engleskom i Danskom.\n"Ovo će biti divna prilika za afirmaciju mladih igrača, jer će mnogi od njih, posle šampionata, biti upisani u notese velikih evropskih klubova", kazao Djorić.\nOn je dodao i da je ovaj turnir odlična prilika i za nacionalni fudbalski savez.\n"FSS je za ovaj šampionat izabrao najbolje centre u Srbiji, dosta se radilo sa školama i medijima. Ovo takmičenje je veliki test za nas, da u narednim godinama dobijemo neki veći turnir", zaključio je on.\nPored Novog Sada, utakmice EP igraće se u Beogradu, Inđiji i Smederevu.\nSelektor Francuske Patrik Gonfalon rekao je da je njegov tim došao spreman da pokaže da moze da bude najbolji kada je to najpotrebnije.\n"Čekaju nas tri jake utakmice sa poznatim rivalima, a videćemo šta će nam takmičenje dati", rekao je on.\nSelektor branioca titule, Engleske, DŽon Pikok rekao je da su svi timovi sličnog kvaliteta.\n"Imali smo teške kvalifikacije sa Belgijom i Španijom. Imamo tri sjajna protivnika u grupi, neće nam biti lako da dobro da odbranimo titulu. Rano je govoriti o trofeju, jer su timovi u grupi sličnog kvaliteta, ali na sve gledamo sa optimizmom", naveo je on.\nSelektor Danske Tomas Frank rekao da njegova ekipa ima veliki potencijal i da se nada iznenađenju protiv timova sa "tradicijom u fudbalu".\n"Žreb nije mogao da bude teži za nas, ali verujem da ćemo nekome biti crna rupa", istakao on.\nU utorak od 15 sati u Novom Sadu u prvom kolu igraju Srbija-Danska, a u isto vreme u Indjiji sastaju se Francuska-Engleska. U grupi B od 17 sati u Smederevu igraju Nemačka-Holandija, a u Beogradu se sastaju Češka-Rumunija.\nU17 Evropsko prvenstvo U17 fudbalska reprezentacija Srbije Srbija Kadetska reprezentacija Srbije Evropski fudbal


Kada nema semafora, dobra je i baba: Deci u Novoj Varoši život na putevima spasava rodbina - Grad Prijepolje\nGrad Prijepolje > Vesti > Društvo > Kada nema semafora, dobra je i baba: Deci u Novoj Varoši život na putevima spasava rodbina\nKada nema semafora, dobra je i baba: Deci u Novoj Varoši život na putevima spasava rodbina\nсубота, 8. септембра, 2018.\nZbog nedostatka saobraćajne signalizacije u naseljima se dovijaju kako da im deca ostanu živa na putu do škole\nÐaci iz naselja Šanac, Milanovac, Mahala i Petrovac, u opštini Nova Varoš, koji moraju da pređu magistralu, svakodnevno se susreću sa strahom da li će živi doći do škole.\n– Žalili smo se opštini, ali su nam tamo nadležni rekli da lokalna samouprava nažalost nema ingerencije nad magistralom. Istina je da su u samom gradu obeleženi pešački prelazi i upozorenja u blizini škole, ali dve trećine ovogodišnjih prvaka dolazi iz naselja preko puta magistrale i zaista smo uplašeni za njihovu bezbednost“, kažu roditelji.\n– Jedino što ćemo sada obezbediti jeste jedan upozoravajući semafor za merenje brzine, dok će dogodine možda biti realizovan i prelaz preko magistrale. Ništa mi kao opština ne možemo da uradimo dok nema projekta i saglasnosti Puteva Srbije i nadležnog ministarstva. Imali smo problem i sa saobraćajnicama u gradu, tako da smo prošle godine izgradili sve saobraćajne projekte za centar i zonu škole – kazao je Marinković.


Dan online - Hronika: - 2020-02-16\nHronika - datum: 2020-06-01 NALAZ ZA „AVALU“ DOSTAVLJEN SPECIJALNOM TUŽIOCU, KOJI NASTAVLJA ISTRAGU PROTIV BIVŠE VLASTI U BUDVI\nHotel „Avala“ Osumnjičeni da su naknadu za komunalije umanjili za 300.000 Nalaz je dostavljen specijalnom tužiocu Stojanki Radović, koja će narednih dana odlučiti da li će podići optužnicu\nVještačenje u slučaju „Avala“ koje je sprovedeno po nalogu specijalnog tužioca završeno je i dostavljeno Specijalnom državnom tužilaštvu (SDT). „Danu“ je iz više izvora iz istrage potvrđeno da je vještačenjem, između ostalog, utvrđeno da je bivša lokalna vlast umanjila plaćanje komunalija za oko 300.000 eura. Nalaz je dostavljen specijalnom tužiocu Stojanki Radović, koja će narednih dana odlučiti da li će podići optužnicu.\nRanije je pominjan znatno veći iznos kada je u pitanju šteta po budžet. SDT je ispitivalo ulogu u tom poslu najmanje tri službenika Opštine Budva za koje se sumnjalo da su prikrili milionski dug za komunalije hotela „Avala“ i privatne kompanije iza koje stoji ruski biznismen Igor Lazurenko. Ipak, nakon vještačenja su priznate povoljnosti koje mu je dala SO Budva prilikom plaćanja komunalija, a koje su bile u zakonskim okvirima. Međutim, i tu postoji sumnja da je došlo do malverzacija jer je Lazurenko, navodno, te pogodnosti koristio retroaktivno, odnosno u momentu kada te povoljnosti nisu bile na snazi. SDT će ispitati po čijem su nalogu opštinski službenici, i pored pomenutih pogodnosti, umanjili komunalije za još 300.000 eura.\n„Dan“ je krajem marta prošle godine objavio da je SDT naložilo sudskom vještaku građevinske struke da sprovede vještačenje u predmetu u kojem su predstavnici kompanije Beppler & Jacobson Montenegro (BMJ) osumnjičeni da su kasu Opštine Budva oštetili za oko 2,7 miliona eura.\nPrema ranijim nezvaničnim podacima „Dana“, Specijalni policijski tim je zatražio od doskorašnjeg gradonačelnika Budve Dragana Krapovića da im dostavi imena opštinskih službenika koji su od 2010. do 2015. godine obavljali poslove obračuna i naplate komunalija.\nDug za komunalije hotela „Avala“ nakon 2014. godine premašio je nekoliko miliona eura. Uprkos obećanjima da će biti plaćen, to nije učinjeno. Opština Budva je krajem 2014. godine blokira račun kompanije Beppler & Jacobson Montenegro i uspjela da prinudnim putem naplati oko 1,8 milion eura duga. Ipak, početkom 2015. račun firme je deblokiran, pod uslovom da se dug od oko četiri miliona eura plati na rate. Međutim, Lazurenkova firma nakon toga nije uplaćivala dogovorene rate. Umjesto da opet blokiraju račun kompanije Beppler & Jacobson Montenegro, nadležni u Opštini Budva donijeli su odluku da toj kompaniji smanje dug za komunalije, po osnovu koji je i danas nepoznat. Iz kompanije Beppler & Jacobson Montenegro ranije su podnijeli krivičnu prijavu protiv četiri lica zbog toga što su, kako tvrde, omogućili firmi Kazino „Avala“ da na sebe upiše poslovni prostor firme Beppler & Jacobson Montenegro kroz formu legalizacija, a uz pomoć katastra, notara i ukinute presude Osnovnog suda u Kotoru. Zastupnik kompanije Nikola Kasalo i advokat Marko Milanović podnijeli su prijavu protiv izvršnog direktora Kazina „Avala“ Gorana Lazovića, samostalnog savjetnika u Upravi za nekretnine PJ Budva Marka Kontića, zaposlenog u društvu za geodetsko premjeravanje terena „Geoas“ Slavka Adžića i notara Branke Vuksanović.\nPrivatizacija hotela pod sumnjom u pranje para\nPortal „Standard” objavio je u decembru 2018. godine da je SDT obnovilo izviđaj zbog sumnjive privatizacije hotela „Avala” i „Bjanka”, kojima gazduje Beppler & Jacobson Montenegro. Kako je naveo taj portal, tužilac Stojanka Radović saslušala je svjedoke u okviru istrage o privatizaciji ta dva hotela, pri čemu je, kako se sumnja, oprano skoro 70 miliona eura.\nSumnjiva privatizacija „Avale” i „Bjanke” izašla je na vidjelo kada je došlo do sukoba između bivših suvlasnika kompanije Beppler & Jacobson Zorana Ćoća Bećirovića i Igora Lazurenka, koji je arbitražom pred sudom u Londonu riješen u korist crnogorskog biznismena.\nIstraga traje četiri godine\nSaslušaće Dragovića preko video-linka\nStanović u sudnici\nOptužen da je Vuletića ubio iz koristoljublja\nSumnja u nepristrasnost tužilaštva\nOsumnjičeni za podmetanje požara na pet vozila\nU „pežou“ držao marihuanu


Radio Tivat | U Crnu Goru stiglo 20 respiratora\n04 нов U Crnu Goru stiglo 20 respiratora\nPosted at 11:40h in Zdravlje\tby\tDragan Popadic\nNačelnik Generalštaba Vojske Crne Gore general major Dragutin Dakić i šef Kriznog medicinskog tima doktor Nermin Abdić preuzeli su vrijednu donaciju NATO-a u vidu 20 respiratora, saopšteno je iz Ministarstva odbrane.\nNjihova vrijednost je 300.000 eura, dok ostatak medicinske opreme u vrijednosti od 500.000 eura očekuje se narednih dana.\n„U ime Ministarstva odbrane zahvaljujem se NATO na vrijednoj donaciji medicinske opreme u vrijednosti od 800.000 eura.Ovo je još jedan istinski dokaz podrške unutar Saveza koji djeluje u svim situacijama, uključujući i COVID pandemiju. Potvrda da se samo zajedništvom i podrškom svih partnera u NATO savezu možemo efikasno suprotstaviti izazovima sa kojima se današnji svijet suočava“, poručio je general major Dakić.\n„Danas smo u prilici da primimo ovu vrijednu donaciju naših partnera i prijatelja iz NATO saveza. U pitanju je 20 respiratora vrijednosti 300.000 eura. U narednom periodu vrijedna medicinska oprema, takođe donacija NATO, biće do vrijednosti od 800.000 eura. Ta medicinska oprema biće distribuirana zdravstvenim institucijama u Crnoj Gori po procjeni Kriznog medicinskog štaba, a shodno njihovim potrebama“, istakao je Abdić.\nSada imamo 330 respiratora\nOno što u ovom trenutku mogu da kažem jeste da zdravstveni sistem u Crnoj Gori raspolaže sa 310 respiratora, a sa ovih 20 ukupno će biti 330 respiratora u Crnoj Gori. Na jučerašnji dan mi imamo četiri pacijenta koja su zavisna od respiratora i 21 pacijenta, u ukupnom zdravstvenom sistemu, koji su na neinvazivnoj ventilaciji“, poručio je doktor Abdić.


Međunarodni matematički turnir | Patak Online – Valjevo vesti\nObjavljeno 2. decembra 2020.\nVALJEVO – U organizaciji Podružnice matematičara Valjevo i Valjevske gimnazije održan je 4. međunarodni matematički turnir ,,Integral kup“, koji je ove godine realizovan korišćenjem informaciono-komunikacijskih tehnologija, na internetu.\nNa turniru je učestvovalo 140 takmičara iz pet država: Bosne i Hercegovine, Hrvatske, Slovenije, Crne Gore i Srbije. Na turniru su se takmičili učenici od šestog razreda osnovne škole do drugog razreda srednje škole, a veoma zapaženu ulogu su imali i mladi matematičari iz Valjeva.\nU ekipnoj konkurenciji nagrade su dodeljene u dve kategorije. U konkurenciji gimnazija iz Srbije koje rade po programu matematičke gimnazije, najuspešnija je bila ekipa Matematičke gimnazije iz Beograda, druga je bila ekipa gimnazije ,,Svetozar Marković“ iz Niša, a treća Valjevska gimnazija. U konkurenciji ostalih gimnazija najuspešnija je bila ekipa gimnazije ,,Bežigrad“ iz Ljubljane, drugo mesto je osvojila Treća gimnazija iz Osijeka, a treće gimnazija ,,Slobodan Škerović“ iz Podgorice.\nPrethodni članak Šest dana sa zagađenim vazduhom prošle sedmice\nSledeći članak Gradnja “Kalenića” od sledećeg proleća?


Nepoznata crvena tečnost izlila se u Dunav\nM. D. 24. jula 2015. 14:35\nCrvena tečnost nepoznatog porekla primećena je danas u vodi Dunava, na Beogradskom keju u Novom Sadu, potvrđeno je u JKP „Vodovod i kanalizacija“.\nRadnici Glavne crpne stanice na tom keju su u blizini drumsko- železničkog mosta, oko 11 sati, primetili isticanje crvene tečnosti u vodu, rekao je rukovodilac Sektora za odnose sa javnošću u tom preduzeću Aleksandar Vukovac, napominjujući da se još ne zna o kakvoj je tečnosti reč, niti odakle potiče.\nEkipa „Vodovoda“ uradila je uzorkovanje vode i obavestila Institut za javno zdravlje Vojvodine koji će, takođe, obaviti neophodne analize.\nVukovac je dodao da će najverovatnije naredne sedmice biti gotovi rezultati analiza na osnovu čega će se znati poreklo te tečnosti i odakle potiče.\nVučević: Utvrditi odgovornost za izlivanje crvene tečnosti\nGradonačelnik Novog Sada Miloš Vučević zatražio je, povodom izlivanja nepoznate crvene tečnosti u Dunav, hitnu reakciju nadležnih preduzeća i inspekcija, kao i konkretno utvrđivanje odgovornosti za to.\n„Zahtevam da se u što kraćem roku građanima Novog Sada objasni pojava koja je stvorila nemir i nedoumice među Novosađanima i da preduzeća i inspekcije nadležne za reku Dunav ukažu na odgovorna lica“, rekao je Vučević.\nOn je istakao da je zdravlje Novosađana na prvom mestu i da je neophodno brzo reagovati kako bi se utvrdio nivo zagađenosti vode, važnog resursa koji svi u gradu koriste.\nRadnici JKP „Vodovod i kanalizacija“ su do sada poslali uzorke na analizu i preduzeli sve što je na gradskom nivou nadležnosti, ali je važno brzo delovati i utvrditi sveobuhvatne činjenice vezane za taj slučaj.\nSada je neophodno da JVP „Vode Vojvodine“, koje imaju nadležnost nad vodnim resursima u Vojvodini, zatim pokrajinska sanitarna inspekcija, kao i Služba komunalne higijene u Institutu za javno zdravlje Vojvodine – koji osim pijaće vode, kontroliše i vodu u Dunavu, preduzmu hitne radnje, navodi se u saopštenju gradonačelnika Vučevića.


EBRD: Decenije do standarda EU - Ekonomija - Dnevni list Danas\nPočetna » Ekonomija » EBRD: Decenije do standarda EU\nEBRD: Decenije do standarda EU\nZemlje Zapadnog Balkana imaju potencijal za rast, ali moraju da poboljšaju ekonomske performanse, ocenili su autori izveštaja Evropske banke za obnovu i razvoj (EBRD), koji je objavljen na današnjem Investicionom samitu za Zapadni Balkan.\n0Piše: FoNet 26. februara 2018. 14.48\nEuropean Bank for Reconstruction and Development, EBRD, - EPA/TAMAS KOVACS\nPodsticanje regionalne saradnje u proteklih dvadeset godina je pomoglo svim zemljama regiona na putu ka članstvu u Evropskoj uniji, ali su one suočene sa velikim izazovima, jer će im biti potrebne decenije da dostignu prosečne životne standarde zemalja EU, čak u po najoptimističnijim scenarijima, kaže se u saopštenju EBRD.\nDa bi se potpuno uskladile sa zemljama EU, zemlje Zapadnog Balkana moraju da sprovedu odlučne i sveobuhvatne reforme da bi podigle nivoe produktivnosti i investicija. Autori izveštaja smatraju da region zaostaje u pogledu privrednog razvoja zbog niske produktivnosti, godina malih investicija, slabih investicija i lošeg poslovnog okruženja. Najveći izazovi su, kako se dodaje, u oblasti konkurentnosti i dobre vladavine.\nInstitucije su obično slabe, a prisustvo države u određenim industrijama sprečava da se privatni sektor razvije do svog punog potencijala, kaže se u izveštaju.\nUpozorava se da je produktivnost privatnog sektora u zemljama Zapadnog Balkana tek na nivou od 60 odsto od nivoa u zemljama EU dok je proizvodnja na nivou od 55 odsto, a usluge na nivou od 70 odsto od one u EU.\nKao glavne prepreke produktivnosti i rastu, autori izveštaja navode preteranu zaduženost firmi, niski nivo uključenosti mladih, nepoštenu konkurenciju neformalnog sektora, korupciju, preveliku poresku upravu i ograničen pristup izvorima finansiranja.\nDržava mora da igra ulogu koja omogućava rast tako što obezbeđuje vladavinu pravu, stabilno makroekonomsko okruženje i jasna pravila poslovanja, kaže se u izveštaju.\nEBRD, ekonomija, standard\nŠtiplija: Medijska kampanja protiv EU\nOdobreno 194 miliona evra za nove projekte na Zapadnom Balkanu


Ljubitelji fudbala plaćali i 10 puta više lažne karte za SP 2018\nVesti, 31.05.2018, 08:30 AM\nStručnjaci kompanije Kaspersky Lab otkrili su fišing emailove u kojima se korisnicima nudi šansa da ugrabe izuzetno tražene karte za FIFA Svetsko prvenstvo 2018 ali po mnogo višim cenama. Neke karte se nude i po deset puta većoj ceni od prave. Verovatnoća da ove karte mogu da se iskoriste je veoma mala, s obzirom na striktnu proceduru registracije i transfera karata. Ono što se zapravo događa je da prevaranti uzimaju novac od žrtava i prikupljaju njihove privatne podatke, uključujući i informacije o plaćanju, kako bi ukrali još novca.\nVeliki događaji uvek privlače veliku pažnju prevaranata koji takva dešavanja vide kao trenutak koji treba iskoristiti za laku zaradu. Priča i uzbuđenje koji prate ovakve događaje omogućavaju napadačima da iskoriste smanjeni oprez potencijalnih žrtava. Predstojeće Svetsko prvenstvo nije izuzetak ovome.\nOvaj događaj je naročito zanimljiv zato što postoje brojne prepreke koje komplikuju proces kupovine karata. Na primer, karte se isključivo mogu kupiti na zvaničnom web sajtu FIFA a cela procedura je složena iz bezbednosnih razloga. Naručivanje karte odvija se kroz tri faze i dozvoljena je samo jedna karta po osobi. Izuzetak ovome su “gostinske” karte, koje omogućavaju kupcu da kupi do tri dodatne karte. Međutim, ove karte su registrovane na konkretna imena i to se može promeniti jedino ukoliko se njihov vlasnik prijavi da prebaci to pravo na nekog drugog. Uprkos ovom komplikovanom procesu, prevaranti su uspeli da iskoriste ovo kao svoju prednost.\nKada su karte puštene u prodaju, zvanični web sajt je zabeležio veliki porast broja korisnika koji su pokušavali da naruče karte, što je dovelo do problema sa povezivanjem sa sajtom. U toku procesa, prevaranti su kupovali što je više karata moguće, nameravajući da ih kasnije prodaju očajnim fanovima koji bi učinili sve da se domognu karata. Kako su karte sada rasprodate, mnogi ljudi ostali su bez druge opcije, osim da se obrate tapkarošima ili trećim licima kako bi prisustvovali prvenstvu.\nPrevaranti su pokrenuli stotine sajtova koji su u vezi sa Svetskim prvenstvom kako bi prodali svoje “gostinske” karte. Mnogi su povećali cenu karata više nego duplo od nominalne vrednosti, a neki prodaju karte po čak 10 puta većoj ceni, kažu stručnjaci iz kompanije Kaspersky Lab. Iako se zahteva plaćanje punog iznosa unapred, ne postoji garancija da će prevaranti proslediti karte, da će gostinske karte rezervisane za druge ljude biti prihvaćene na stadionu ili da će karte biti legitimne. Ono što jeste zagarantovano, međutim, jeste da će informacije o platnoj kartici kojom je karta plaćena dati prevarantima sve što im je potrebno da skinu dodatna sredstva sa računa korisnika u budućnosti.\n„Prema našem istraživanju, postoji stvaran rizik da će korisnici dati dosta novca a da neće dobiti ništa zauzvrat. Ovaj tip sajber prevare takođe može dovesti do dodatne krađe novca. Želimo da podstaknemo sportske fanove da budu izuzetno oprezni i mudri pri kupovini karata. Bez obzira na to koliko je ponuda privlačna, jedini način da se osigurate da nećete biti prevareni jeste da kupujete kod ovlašćenih prodavaca”, kaže Andrej Kostin , viši analitičar web sadržaja u kompaniji Kaspersky Lab.\nOsim pouzdane bezbednosnog rešenja koje poseduje anti-fišing sistem koji može da detektuje i blokira prevarantske emailove i web sajtove, postoje i brojni jednostavni koraci koje ljubitelji fudbala mogu ispratiti kako bi sačuvali svoju bezbednost i bezbednost svog novca, kako za vreme Svetskog prvenstva tako i van njega:\nBudite oprezni - kupujte karte isključivo preko zvaničnih izvora i uvek dvaput proverite adresu web sajta i linkove na koje želite da kliknete;\nNemojte kliktati na linkove u emailovima, SMS porukama, instant porukama i objavama na društvenim medijima ukoliko oni potiču od ljudi ili organizacija koje ne poznajete, ili ako imaju sumnjivu ili neobičnu adresu;\nPosedujte odvojenu karticu i račun u banci na kojem će se nalaziti ograničena suma novca, namenjena isključivo za online kupovinu. Ovo će vam pomoći da izbegnete ozbiljne finansijske gubitke u slučaju da detalji o vašem bankarskom računu budu kompromitovani


JCI Novi Sad – JCI OpeNS 2014\nPosted on Jun 13, 2014 Posted By: jciadminCategories: Humanitarni projekti\nTradicionalni humanitarni turnir JCI OpeNS organizovaće se u nedelju, 15. juna na terenu Golf Centra. JCI Novi Sad kao nosilac projekta zajedno sa Golf Centrom nameniće sredstva prikupljena ovog dana za pomoć stanovništvu ugroženom poplavama.\nSpecijalni gosti događaja biće poznati akteri emisije RTV-a „Državni posao“ i pobrinuće se da pored sporta, gosti uživaju i u zabavnom programu koji ih očekuje u toku dana. Najavljena je revijalna partija golfa između Torbice, Čvarkova i Boškića.\nU vezi s ovim događajem dobili smo i komentar od glavnog arhivatora Čvarkov Đorđa: „Pa sigurno je da ja kao autohtoni vojvođanin već decenijama negujem plemenitu veštinu golfa. Taj pak kad udarim drvetom on uvek pogodi baš di ja hoću nekad i centar rupe. Pokazaću svoju superiornost u odnosu na dva pacera iz moje kancelarije…. Hm…Napokon evo i prilike da čak i Boškić pogodi rupu…“. Zamenik glavnog arhivatora je izjavio da ga od golfa isključivo zanima „trojčica, dizelaš do 350.000 km pređeno“! A mlađani Boškić je poručio da uzima štapove od bate i da će se pored karaktera ovog turnira on boriti i za naklonost jedne devojke…\nJCI OpeNS je humanitarni projekat u organizaciji JCI Novi Sad, koji se ove godine održava šesti put po redu.


MEI - Aktuelnosti - J. Joksimović i Amendola: Italija se zalaže da Srbija što pre postane deo EU\nJ. Joksimović i Amendola: Italija se zalaže da Srbija što pre postane deo EU\n16. decembar 2019. | Beograd\nMinistar za evropske poslove Italije Vinćenco Amendola izjavio je danas da bi bila politička greška da se ne otvore pristupni pregovori sa Severnom Makedonijom i Albanijom, te da ne želi da to donese konfuziju Srbiji.\nAmendola je, nakon sastanka sa ministrom za evropske integracije Jadrankom Joksimović istakao da Italija nastavlja da podržava proces evropskih integracija Srbije, ali i da podržava otvaranje pregovora sa Severnom Makedonijom i Albanijom.\n„Radimo intenzivno na tome da se otvore pristupni pregovori sa Severnom Makedonijom i Albanijom. Međutim, ne želimo da pregovori sa Severnom Makedonijom i Albanijom dovedu do neke konfuzije. Srbija mora da nastavi putem kojim je krenula i da postane deo EU. Smatramo da bi se taj proces mogao i ubrzati“, naveo je Amendola.\nOna je ministru Amendoli prenela inicijativu koju je pokrenuo predsednik Srbije Aleksandar Vučić o subregionalnom ekonomskom povezivanju, odnosno tzv. mini Šengenu.\n„Italija, koja je razumela opravdanost jedne takve inicijative, stoji čvrsto na stanovištu da kredibilna politika proširenja prema svima koji imaju evropske aspiracije, treba da ostane značajna politika EU“, istakla je Joksimović.\n„Pregovaramo po najstriktnijoj i najzahtevnijoj metodologiji, po kojoj nijedna druga država nije pregovarala i mi se nikada nismo žalili na to, samo očekujemo jedan fer i pošten pristup. Ne žalimo se na kriterijume, ali smatramo da bi mogli da budu podsticajniji“, istakla je Joksimović.\n„Čvrsto podržavamo proces evropskih integracija Srbije, koja je uspela da otvori 18 od 35 poglavlja. Nastavićemo zajedno da radimo na tome, sve kako bi Srbija postala deo EU“, poručio je Amendola.\n„Amendola je došao iz Italije u Beograd nakon samo nekoliko meseci od kako je na mestu ministra za evropske poslove. Time je jasno stavio do znanja koliko Italija na jedan iskren i aktivan način podržava i politiku proširenja. Ova poseta je značajna zbog iskrenog razgovora u kojem shvatamo na koji način Italija vidi ovaj proces i na koji konkretno način možemo da ga unapredimo“, rekla je Joksimović.\n„Nedavno smo otvorili poglavlje 4, a u pitanju je sloboda kretanja kapitala. Italija je podržavala i da se više poglavlja otvori sa Srbijom. Nadamo se u idućoj godini tokom hrvatskog i nemačkog predsedavanja da ćemo moći da damo novi zamajac proširenju“, dodaje Joksimović.\nOna je naglasila i da EU može da računa na Srbiju kao na strpljivog i odgovornog kandidata za članstvo.


Jović: Pripreme sa A timom veliko iskustvo - infoBirač\nOdlične igre u omladinskom timu Partizana bile su najbolja preporuka da Nemanja Jović dobije poziv Save Miloševića i odradi prvi deo priprema sa prvim timom u Antaliji. U svom debiju za prvi tim protiv Vitorula koji sa klupe vodi legendarni Georgi Hadži upisao se u strelce te na najbolji način pokazao da se na njega u budućnosti može ozbiljno račinati.\n– Puno mi znači to što sam prošao pripreme sa prvim timom i to je stvarno jedno veliko iskustvo za mene koje mi daje dodatni motiv da u budućnosti radim još bolje kako bi dobio poziv za prvi tim. Za omladinski tim Partizana sam u jesenjem delu šampionata odigrao 16 utakmica na kojima sam postigao 9 golova i uknjižio 7 asistencija, iako nisam klasični napadač već igram iza napadača kao polušpic. Odigrao sam sedam utakmica za kadetsku reprezentaciju BiH, ali sam podneo zahtev za promenu sportskog državljanstva što je UEFA odobrila i veoma brzo ću obući dres omladinske reprezentacije Srbije – rekao je Jović.\nSvoju fudbalsku karijeru Nemanja Jović je počeo u Zvorniku kod trenera Branislava Radića odakle je kao pionir otišao u Partizan.\n– U Partizanovim mlađim selekcijama sam od 2013. Godine i želja mi je da jednog dana debitujem za prvi tim na zvaničnim mečevima. Kao mali sam sanjao da dajem gol Crvenoj Zvezdi i obučem dres najbolje selekcije Srbije, pa se nadam da ću to i uspeti da ostvarim – zaključio je Jović.\nPartizan je deo Republike Srpske\nU prvom timu Partizana ima dosta igrača koji su poreklom iz Republike Srpske koji su puno pomogli Joviću na pripremama u Antaliji.\n– Pored Nemanje Stevanovića koji je kao i ja iz Zvornika dosta mi je značila podrška Rajka Brežančića koji je iz poreklom iz Milića. Pored njih iz Republike Srpske je i Saša Zdjelar, dok od mlađih igrača znam da je bio Miljan Momčilović koji je iz Bijeljine. Naravno i trener Savo Milošević je iz Republike Srpske, pa se može reći da je Partizan deo Republike Srpske – istakao je Jović.


Hiljade Italijana proslavilo Dan oslobođenja od fašizma - Svet - Dnevni list Danas\nPočetna » Svet » Hiljade Italijana proslavilo Dan oslobođenja od fašizma\n1Piše: Beta-AP 25. aprila 2019. 18.42 Izmenjeno: 29. aprila 2019. 04.03\nFoto: Beta/ AP Photo/Alessandra Tarantino\nDesetine hiljada ljudi danas je učestvovalo u šetnjama u Rimu i Milanu povodom oslobođenja Italije od fašizma pre 74 godine.\nPredsednik Italije Serđo Matarela posetio je spomenik Neznanom junaku u Rimu pošto je pozvao da se ne prepravlja istorija. Potom se uputio u Vitorio Veneto u severnoj Italiji, području gde su se tokom rata partizani borili protiv nacifašističkih snaga.\nMatarela je pozdravio povratak Italije „slobodi i demokratiji posle 20 godina diktature, uskraćivanja osnovnih sloboda, represije i progona“.\n„Istorija nas uči da kada ljudi prodaju slobodu u zamenu za obećanja o redu i zaštiti, događaji uvek krenu tragično i destruktivno“, naveo je on.\nPremijer Đuzepe Konte posetio je Ardeatinske pećine, lokaciju na obodu Rima gde su nemački okupatori 1944. ubili 335 ljudi.\nVicepremijer Luiđi di Majo posetio je glavnu rimsku sinagogu i rekao da mora biti učinjeno više u borbi protiv rasizma i antisemitizma u svetlu događaja u koji su bili uključeni navijači Lacija.\nProslava se dešava dan nakon što je grupa ekstremnih navijača Lacija pozdravljala fašističkim pozdravom i okačila transparent „Slava Benitu Musoliniju“ pred utakmicu u Milanu. Transparent su istakli nedaleko od trga Loreto, mesta u Milanu gde su tela Musolinija, njegove ljubavnice i pratilaca obešena za noge posle streljanja 1945.\nUprava italijanske fudbalske lige je obećala da će „učiniti sve u svojoj moći“ za iskoreni rasizam u sportu. Pored transparenta o Musoliniju, pobeda Lacija nad Milanom u polufinalu kupa je bila zasenjena i rasističkim vređanjem crnih igrača Milana.\nbenito musolini, dan oslobodjenja, Fašizam, Italija\n25. aprila 2019. u 19.15\nI gde se taj fašizam preselio….?


Čadež: Zelena ekonomija - novi poslovni model za održiv biznis - Ekonomija - Dnevni list Danas\nPočetna » Ekonomija » Čadež: Zelena ekonomija – novi poslovni model za održiv biznis\nPrelazak na cirkularnu ekonomiju više nije samo pitanje čistije životne sredine, test odgovornosti za države, kompanije i građane, već i održivosti svakog biznisa i novih mogućnosti koje se na taj način otvaraju privredi, izjavio je danas predsednik Privredne komore Srbije Marko Čadež.\n1Piše: Beta 09. oktobra 2020. 19.09\nFoto: BETAPHOTO/MILOS MISKOV/EV)\n„Novi poslovni model podrazumeva da se bavimo ne samo time kako da odložimo i zbrinemo ono što smo iskoristili, već i kako da sačuvamo okruženje u kojem živimo, stvorimo nove proizvode i vrednost, kreiramo nove poslove za kompanije i ljude“, rekao je Čadež na panelu posvećenom inicijativi za uvođenje depozitnog sistema za prikupljanje ambalažnog otpada, održanog u okviru Mikser festivala 2020 „Кiseonik“.\nPrelazak na zelenu ekonomiju, po rečima Čadeža, zahteva izmenu regulative i velike investicije za uvođenje savremenih tehnologija i inovacija, kao i promociju dostupnosti evropskih, međunarodnih i nacionalnih podsticaja i programa podrške, saopštila je PKS.\nPredsednik PKS je da su značajne i mogućnosti za razvoj preduzetništva u toj oblasti i otvaranje „zelenih“ radnih mesta, posebno u sektoru malih i srednjih preduzeća.\n„Pred nama je veliki posao – prelazak na modele cirkularne ekonomije i inovativne, savremene, čiste tehnologije koje su energetski i resursno efikasne, dobre po životnu okolinu, a korisne za privredu i društvenu zajednicu“, rekao je Čadež ukazujući na podršku kompanijama koju u tome pruža PKS,\nPrivreda je, po rečima Čadeža, toga svesna, što potvrđuju i projekti, poput „Eliksirovog“ postrojenja za preradu za spaljivanje industrijskog i nerecikliranog otpada ili fabrike staklene amblaže, koje će naše kompanije kandidovati za podršku američkog DFC-a.\nPKS podržava i inicijativu svojih članica i drugih poslovnih udruženja (SEPEN, NALED, AmCham, Udruženje pivara Srbije, Saveta stranih investitora) da se tradicionalni, mešoviti sistem odlaganja iskorišćene ambalaže u kontejnere zameni depozitnim sistemom sakupljanja ambalažnog otpada koji se može reciklirati radi dalje upotrebe, odnosno proizvodnje nove ambalaže, navodi se u saopštenju.\n„Ovaj sistem se u Evropskoj uniji pokazao najefikasnijim, a njegovom primenom unaprediće se svest građana i odgovornost, biće manje ambalažnog otpada tamo gde mu nije mesto, po parkovima i ulicama, i više sirovine za reciklažu i proizvodnju i nove ambalaže. To će doneti manje troškove i kompanijama i lokalnim samoupravama“, rekao je Čadež.\nDodao je da se očekuje da posle formiranja vlade budu nastavljeni razgovori o potrebnim izmenama Zakona o ambalaži i amblažnom otpadu, da se ubrza taj proces i što pre dođe do usvajanja i primene novih propisa koja će omogućiti uvođenje i efikasnu primenu depozitnog sistema.\nMarko Čadež, Privredna komora Srbije\nČadež: Pomoć prevoznicima sačuvaće više od 20.000 radnih mesta\nČadež uručio donaciju PKS za Lebane, Medveđu i Bojnik\n10. oktobra 2020. u 12.44\nDajte tu recitaciju o zelenom izrecitujte stanovnicima Bora i Majdanpeka, Panceva Beograda i tako dalje.


iMTM posjetila predstavnica Federalnog ministarstva kulture i sporta\nDanas je u oficijelnoj posjeti iMTM-u boravila predstavnica Federalnog ministarstva kulture i sporta (FMKS), gđa Sanja Arnautović, koja se ovom prilikom susrela sa voditeljicom iMTM-a Almom Ferović Fazlić kao i umjetničkom rukovoditeljicom vokalnog ansambla iMTM Super Stars, Alenom Cakić.\nPored informativnog razgovora o prethodnim aktivnostima iMTM-a i do sada realiziranim veoma uspješnim projektima na polju muzičkog teatra kao i odjela Rockschool BiH, tema o kojoj se posebno razgovaralo je aktuelna situacija u oblasti kulture u našoj zemlji u doba pandemije.\nOvom prilikom gđi Arnautović, inače stručnoj savjetnici za udruženja i ustanove u oblasti kulture FMKS, prezentiran je program rada iMTM-a za 2020. godinu, alternativna rješenja za realizaciju aktuelnih projekata te mogućnosti uvođenja različitih online platformi.\nKolektiv iMTM-a izražava duboku zahvalnost FMKS za dosadašnju podršku u realizaciji značajnih projekata, koji su doprinijeli promoviranju bh. kulture i umjetnosti u svijetu.\nDanašnji susret je realiziran u skladu sa aktuelnim mjerama zaštite, koje su na snazi.


Najpopularniji izvođači današnjice na 2017 MTV EMA – TOP FM radio Belgrade\nNajpopularniji izvođači današnjice na 2017 MTV EMA\n19. oktobra 2017. Marija Jovanović TOP MUSIC\n„The Killers“, Demi Lovato, Šoun Mendes, Keša, Kamila Cabeljo, reper Stormzi samo su neki od izvođača koji će nastupiti na predstojećoj dodeli MTV-jevih evropskih muzičkih nagrada, u nedelju, 12. novembra, u londonskoj dvorani The SSE Arena Wembley, saopšteno je iz organizacije.\nKanadska pop zvezda Šoun Mendes je nominovan u čak pet kategorija, između ostalih za najbolju pesmu sa „There’s Nothing Holdin’ Me Back“, Demi Lovato i Kamila Cabeljo se takmiče za zvanje najbolje pop izvođačice, dok će bend „The Killers“, ukoliko pobedi, biti proglašen za najbolje rokere. Britanska reperska senzacija Stormzi je u trci za najboljeg izvođača sa prodručija Ujedinjenog Kraljevstva i Irske.\nSvetska pop ikona Tejlor Svift nominovana je za čak šest nagrada, uključujući i one za najbolji spot za pesmu “Look What You Made Me Do” i za najboljeg izvođača. Sledi kanadska zvezda Šoun Mendes, koji se takmičiti u pet kategorija, a prate ga Kendrik Lamar i Ed Širan sa po četiri nominacije.\n« WhatsApp uvodi mogućnost deljenja lokacije unutar aplikacije\nŠiran otkazao turneju zbog povrede »


POLICIJA: Novinar Vladimir Šušak nije privođen | Banjaluka.net\nPOLICIJA: Novinar Vladimir Šušak nije privođen\nPolicijska uprava Banjaluka demantovala je da su pripadnici policije danas priveli dopisnika BHT-a iz ovog grada Vladimira Šuška.\n“Policijska uprava Banja Luka nije u današnjim aktivnostima privela novinara Vladimira Šuška, kako su to pojedini mediji objavili, niti je bilo namjere da se ugrozi pravo na slobodu izražavanja i da se ometa bilo koji novinar u obavljanju svojih profesionalnih zadataka”, navodi se u saopštenju PU Banjaluka.\nKako se dodaje Šušak “prilikom obavljanja svojih dužnosti ispred Policijske uprave Banjaluka nije imao jasno istaknutu novinarsku akreditaciju, što je jasno definisano Smjernicama OSCE-a za medije u ophođenju sa policijom”.\n“U tom istom dokumentu se navodi da novinari trebaju sa sobom nositi novinarsku karticu tokom obavljanja profesionalnih dužnosti, kao i da novinari trebaju poštovati policijske procedure kada prilaze mjestima s ograničenim pristupom. Identitet gospodina Šuška, odnosno njegova profesija je utvrđena tek nakon profesionalnog i korektnog razgovora istog sa policijskim službenicima u PU Banjaluka”, zaključuje se u saopštenju.


Stečajna uprava MA podnijela krivičnu prijavu | MINA\nNaslovnicaMINA BusinessStečajna uprava MA podnijela krivičnu prijavu\nStečajna uprava MA podnijela krivičnu prijavu\nPodgorica, (MINA-BUSINESS) – Stečajna uprava Montenegro Airlinesa (MA) podnijela je Osnovnom državnom tužilaštvu u Podgorici krivičnu prijavu protiv više N.N. osoba zbog osnovane sumnje da su izvršili krivično djelo teška krađa, otuđenjem djelova sa vazduhoplova embraer 195, registarskih oznaka AOC-40, piše Pobjeda.\nRiječ je o avionu koji je, po osnovu ugovora o finansijskom lizingu sa brazilskom BNDES bankom, koristio MA i čiji je kodni naziv ,,čarli“, jer je treći u floti MA, nabavljen nakon prva dva aviona kojima su kodni nazivi ,,alfa“ i ,,bravo“.\nAvioni kodnih naziva ,,alfa“ i ,,bravo“ sada su u floti Air Monetnegra, koji ih je kupio od GECAS-a, od kojeg ih je MA iznajmljivao za 21 milion EUR, što je dio osnivačkog kapitala Vlade u toj firmi od ukupno 30 miliona EUR. O kupovini ,,čarlija“ sada sa Brazilcima pregovara ToMontenegro.\nU krivičnoj prijavi, koju je u ime stečajne uprave podnio advokat Mihailo Bojović, navodi se da je ,,čarli“ u neplovidbenom stanju stacioniran na vojnom dijelu aerodroma u Podgorici. Tu je, kako se dodaje, pristup strogo ograničen osobama sa posebnim dozvolama, odnosno tehničkom osoblju i službenicima avio-kompanija i aerodroma.\n“Stečajnog upravnika je u četvrtak obavijestio nadležni u sektoru tehnike MA da označenom vazduhoplovu neovlašćeno pristupa NN lice, te da se sa njega uzimaju djelovi, o čemu je i sačinjena foto-dokumentacija. O navedenom mogu posvjedočiti i angažovani službenici sektora tehnike Srđan Gojković, Sanja Nikezić, Valeri Đekić, Vučeta Perović i Srđan Habić. Označeni vazduhoplov je predmet teške krađe i devastacije od strane više NN lica koja su se udružila radi vršenja krađa, tako što neovlašćeno pristupaju tuđoj imovini”, navedeno je u prijavi, u koju je Pobjeda imala uvid.\nStečajna uprava MA trenutno ne zna preciznu vrijednost otuđene imovine, ali u prijavi ističe da je riječ o djelovima aviona čije su cijene na tržištu visoke, te da se procjenjuje da je šteta veća od 30 hiljada EUR.\n“Prijavljeni su se udružili i savlađivanjem većih prepreka neovlašćeno pristupili tuđoj imovini u namjeri da njenim prisvajanjem sebi ili drugom pribave protivpravnu imovinsku korist u iznosu većem od 30 hiljada EUR, a na štetu podnosioca prijave”, navodi se u prijavi i dodaje da osnovano vjeruju da su se u radnjama NN lica stekli svi bitni elementi krivičnog djela teška krađa.\nOni su predložili da nadležni tužilac inicira postupak po toj prijavi, utvrdi identitet prijavljenih i procesuira ih za prijavljeno djelo ili eventualno drugo djelo za koje se goni po službenoj dužnosti.\nAvion ,,čarli“ je obavio posljednji let MA 26. decembra, kada je sa tivatskog aerodroma poletio za Podgoricu. On je bio najmlađi od tri embraera 195 koje je u floti imao MA, a koristio ga je od jula 2010. godine. Uzet je na finansijski lizing i za njega je bivša nacionalna avio-kompanija Brazilcima ukupno platila 39,2 miliona USD, dok su ostale neplaćene četiri rate, od kojih dvije stižu na naplatu sljedeće godine. Zbog toga avion nije prešao u vlasništvo MA.\nO njegovom preuzimanju od januara pregovaraju predstavnici ToMontenegra, kojima je BNDES za njega tražio 4,99 miliona dolara. Vlada je 24. juna odobrila ToMontenegru kupovinu ,,čarlija“, ali od tada nema informacije o tome je li prešao u vlasništvo nove avio-kompanije.\nU krivičnoj prijavi stečajne uprave MA navodi se da je ,,čarli“ upisan u njihov registar imovine, te da su zbog toga dužni da se o njemu staraju, ali da pravni status ovog aviona još nije definisan u pogledu vlasničkih prava.\nNa pitanje Pobjede da li su mehaničari ToMontenegra koristili djelove ,,čarlija“ za popravku jednog od dva aviona iz njihove flote, registarskih oznaka 40-AOB, u državnoj avio-kompaniji su kazali da to nijesu radili.\n“Nije tačno da za popravku AOB koristimo djelove aviona AOC”, rekli su iz ToMontenegra.


Civilno društvo (ni)je treća strana u dijalogu - Javni servis\nNovinar i saradnik Građanskih inicijativa Vukašin Obradović izneo je nedavno predlog da organizacije civilnog društva treba da izaberu zajedničkog predstavnika u dijalogu vlasti i opozicije, koji bi nastupao kao treća zainteresovana strana u pregovorima koji će se voditi pod okriljem međunarodnih posmatrača.\nNa ovaj način, objašnjava Obradović za Danas, glas bi dobili i oni građani i teme koje nisu zastupljene na dnevnom redu političkih stranka, a organizacije civilnog društva mogle bi da predstave interese drugačije od onih koje zastupaju politički akteri.\n– Interesi organizacija civilnog društva koje predstavljaju građani imaju širi spektar od političkih stranaka i mislimo da međunarodna zajednica treba da čuje i nas, ne kao posrednika, već kao treću, zainteresovanu stranu. I vlast i opozicija imaju svoje interese u koje ugrađuju interese građana. Mi mislimo da se građani koje mi predstavljamo razlikuju u mnogo čemu, naveo je Obradović.\nOn je istakao da je to ideja o kojoj će GI dalje razgovarati sa predstavnicima drugih organizacija, da bi osnov mogla biti platforma o izbornim uslovima koju je predstavila CRTA, ali da treba dodati i druge specifične zahteve.\nKao konkretan primer naveo je raspravu stranaka o izveštavanju Javnog servisa ističući da nije dovoljno da svaka stranka bude predstavljena na javnom servisu, što je njihov zahtev, već da se treba zalagati za objektivno informisanje građana i od drugim temama koje su značajne za njih.\nZoran Gavrilović, direktor Birodija, ističe da u ovom društvu nedostaje dijaloga i da podržava svaku inicijativu koja vodi u tom pravcu, ali da civilno društvo u tom procesu ne treba da donosi odluke.\n– Birodi bi učestvovao u svakoj inicijativi koja vodi ka stvarnom razgovoru. Mislim da je jako bitno započeti tu vrstu dijaloga, on ne mora da rezultira bilo kakvom vrstom dogovora. Ja sam za rešenje da civilno društvo mora da prisustvuje tome, ali ne može da donosi odluke. Dakle treba da imamo istu poziciju kao što je bila u dijalogu na FPN – treća strana koja pomaže kao svedok procesa, ističe Gavrilović.\nMilan Antonijević, direktor Fonda za otvoreno društvo, koji je u formi posrednika učestvovao u dijalogu koji se održavao na Fakultetu političkih nauka 2019. godine, nije saglasan sa ovakvim predlogom i smatra da OCD treba da ostanu izvan političke arene.\n– Civilno društvo ima šta da kaže o poboljšanju izbornih uslova, ali ne mora ponovo poginuti na braniku međustranačkog dijaloga, smatra Antonijević.\nRaša Nedeljkov, programski direktor Crte, ističe za Danas da ne misli da bi ovakav predlog doneo išta dobro već da bi organizacije civilnog društva pretvorio u političke aktere.\n– Civilno društvo na takav način ne može da bude učesnik u pregovorima aktera koji učestvuju na izborima. Mi možemo da pružimo ekspertizu, rešenja, ali ne i da učestvujemo u pregovorima različitih političkih struja. Svrha postojanja naših organizacija, ili barem Crte, nije ostvarivanje vlasti, već stvaranje demokratskog društva. Mi smo korektiv svim akterima i možemo da budemo vrsta uzbunjivača prema javnosti, objasnio je Nedeljkov.\nOn je naveo i da bi uključivanje civilnog društva bilo isto kao kada bi se mediji udružili da oni budu četvrta strana u pregovorima jer je jedan od ključnih problema u izbornim uslovima upravo ponašanje medija, te da to nikako ne bi bilo dobro za njihovu nezavisnost.


NACIONALNA NEDELJA DOJENJA · Kraljevo.online\nNASLOVNA VESTI NACIONALNA NEDELJA DOJENJA\nKraljevo – Pod sloganom „ Dojenje – ključ održivog razvoja“ nedelja dojenja obeležena i u DZ Kraljevo.\nNacionalna nedelja dojenja obeležava se od 30. septembra do 7. oktobra, pod sloganom „ Dojenje – ključ održivog razvoja“ i realizuje se u celoj zemlji, uz podršku Ministarstva zdravlja i Instituta za javno zdravlje„ Milan Jovanović Batut“.\nDom zdravlja Kraljevo i Služba polivalentne patronaže obeležili su Nacionalnu nedelju dojenja predavanjem namenjenom trudinicama u okviru Škole roditeljstva, kojem su prisustvovali i predstavnici Službe za zdravstvenu zaštitu žena, Službe za zdravstvenu zaštitu predškolske i školske dece, Odeljenja neonatologije OB „ Studenica“, Zavoda za javno zdravlje Kraljevo, Crvenog krst Kraljevo i PU „ Olga Jovičić Rita“, Kraljevo.\n„Ovom kampanjom skrećemo pažnju zdravstvenoj i široj javnosti koliki je značaj dojenja, kojim se obezbeđuje najoptimalnija ishrana, pravilan rast i razvoj, zaštita i unapređenje zdravlja deteta i majke ali i da naglasimo značaj pružanja podrške i pomoći trudnicama, porodiljama, majkama i porodici da ostvari uspešno dojenje, izjavila je šefica Službe polivalentne patronaže, vms Ana Popović.\nPredavanje o dojenju i o tome kako ono utiče na rast i razvoj deteta održala je vms Vesna Jelić.\nizvor: facebook ZC Studenica


(video) Kako je japanski jen potopio Elektroprivredu RS-a, a nije ugrozio privatne investicije na kućama i hacijendama direktora\n(video) Kako je japanski jen potopio Elektroprivredu RS-a, a nije ugrozio privatne investicije na kućama i hacijendama direktora Istaknuto\nUmjesto najvažnijeg resursa i okosnice razvoja, Elektroprivreda Republike Srpske pretvorila se u hroničnog gubitaša. Naivni i lakomisleni bi pomislili da je uzrok gubitaka i loših rezultata poslovanja u pogrešnim kadrovskim rješenjima, sumnjivim nabavkama, brojnim zloupotrebama i partijskom zapošljavanju..\nIpak za sve su krivi Japanci, i japanska valuta JEN! Vršilac dužnosti direktora Elektroprivrede Republike Srpske Luka Petrović došao je do genijalnog zaključka da je uzrok loših rezultata Elektroprivrede u promjenama kursa japanskog jena, jer je RiTE Ugljevik uzela kredit od Vlade Japana kako bi se postavili elektro-filteri za odsumporavanje i smanjenje zagađenja.\nGenijalni Petrović tvrdi (od 16:20 minuta) da je kursna razlika jena u odnosu na dolar i euro napravila 6 miliona maraka gubitka Rudniku i termoelektrani Ugljevik, a sistemom spojenih posuda RiTE Ugljevik je potopila cjelu Elektroprivredu? O more, o tempores! Dakle nisu uzroci problema sporni tenderi, partijski kadrovici, stotine zaposlenih partijskih aktivista režima, upravo u samoj Termoelektrani Ugljevik na storine, milioni izvučeni spornim javnim nabavkama.. Za krah Elektroprivrede kriv je Japan i njegova jaka privreda, koja je ojačaka nacionalnu japansku valutu JEN, i tako potopila neš nejaki elektro-energetski sistem!?\nLudostima šizogenih struktura nikad kraja, a čelnici režima ne prestaju da bacaju dimne bombe kako bi manipulisali narodom i masama. Svako može biti kriv za loš rezultat, suša, kiša, Japan, kurs valute i berza, ali samo nesretnici nikada neće preuzeti odgovornost i priznati da je ključni problem upravo u njima i njihovom nakaradnom sistemu, piše Oslobođenje.\nPD FBiH usvojio inicijativu: Napade na novinare tretirati kao napad na službena lica\t“PONIŽAVAMO LJUDE KOJI SU NEŠTO POSTIGLI” Odbornike posvađao prijedlog za gradsko priznanje


» rejhan zecovic\nAuthor rejhan zecovic\nHadžije uspješno obavljaju obrede hadža\nNakon boravka na Arefatu 9. zu-l-hidžeta / 23. septembra, gdje su proveli vrijeme od izlaska sunca, posebno od podnevskog ezana, pa sve do akšama, provedene noći na Muzdelifi i bačenih kamenčića na Mini,...\nOdržana centralna bajramska svečanost u Novom Pazaru\nOvogodišnja centralna bajramska svečanost upriličena je u Arap džamiji u centru grada. Centralnoj bajramskoj svečanosti prisustvovali su visoki predstavnici Mešihata IZ-e u Srbiji na čelu sa...\nDžematlije iz Prizrena u posjeti Islamskoj zajednici\nU subotu 19.09.2015. godine grupa od 26 džematlija i polaznika mekteba prizrenskog džemata Grnčare, predvođeni imamom Anel ef. Avdijom, posjetili su Mešihat IZ-e u Srbiji i Medžlis IZ-e Novi...\nU srijedu 16. septembra, u organizaciji Mešihata IZ-e u Srbiji u 20:30 časova, redovnim letom avio kompanije Turkish airlines, hadžije su otputovali iz Beograda za Istanbul. Nakon kraće pauze...\nPredsjednik Mešihata se sastao sa generalnim direktorom Beogradskog aerodroma\nNakon što je predsjednik Mešihata Islamske zajednice u Srbiji muftija dr. Mevlud ef. Dudić krajem juna ove godine uputio dopis generalnom direktoru Aerodorma „Nikola Tesla“ u Beogradu Saši...


Poskupjelo punjenje plinskih boca\nFoto: Ilustracija/Arhiva | Poskupjelo punjenje plinskih boca\nAnja Matarugić 13.03.2021 08:30\nBANJALUKA, TREBINJE - Cijena plina porasla je za tri feninga i na pumpama u RS varira između 1,10 i 1,16 KM po litru, dok je poskupjelo i punjenje plinskih boca za domaćinstvo na nekim pumpama u RS i sada košta od 20 KM do čak 27 KM.\nKako su sagovornici "Nezavisnih" potvrdili, cijena plina je porasla u posljednjih nekoliko mjeseci. Pojedini nezadovoljni građani kažu da ranije punjenje plinske boce za domaćinstvo nisu plaćali više od 19 KM, dok je sada skuplje, zavisno gdje pune.\n"Prije nekoliko dana sam napunila plinsku bocu na jednoj pumpi u Banjaluci. Iznenadila sam se kada su punjenje boce od oko 20 litara plina naplatili 24 KM, a samo dva mjeseca ranije na istoj pumpi sam istu količinu platila 19 KM", kazala nam je jedna Banjalučanka.\nOna je istakla da je to još jedan udar na džep, jer plin svakodnevno koristi u kuhinji za spremanje obroka.\nNa jednoj pumpi u gradu na Vrbasu su istakli da je kod njih plin 1,15 KM, te punjenje boce za domaćinstvo zavisi od toga koliko plina sipate.\n"Najmanje punjenje plinske boce košta 20 KM, dok puna boca košta 27 KM. Možete nasuti koliko želite plina, tako da cijena može varirati između 20 i 27 KM", rekli su na toj pumpi.\nRajko R. iz Trebinja, koji koristi plin za kućnu upotrebu, kazao je da je u posljednjih nekoliko mjeseci primijetio da je došlo do poskupljenja plina.\n"Supruga i ja plin koristimo prvenstveno za kuvanje već godinama, jer nam je tako isplativije nego da plaćamo električnu energiju. Supruga kaže da je pripremanje hrane na plinskom šporetu i brže. U posljednje vrijeme bocu plina plaćam za iznos veći i za nekoliko maraka", kazao je ovaj Trebinjac.\nCijena plina u Trebinju iznosi 1,11 KM, što znači da će vas boca od 20 litara koštati oko 22 KM.\nMilovan Bajić, direktor "Krajinapetrola" iz Banjaluke, u razgovoru za "Nezavisne" rekao je da je cijena tečnog naftnog gasa (TNG) skočila, a istakao je da boca plina na ovoj pumpi košta 20 KM.\n"Plinska boca kod nas košta 20 KM. Mi imamo najveću punionicu TNG-a u RS, koja se nalazi u Ramićima u Banjaluci", rekao je Bajić.\nDodao je da u RS postoji još nekoliko ozbiljnih punionica plina.\n"Isporuka plinskih boca na kućnu adresu je kod nas sporedna djelatnost. Mi punimo mnogo veće količine i na našim pumpama prodajemo plin", kazao je Bajić.\nNaveo je da "Krajinapetrol" snabdijeva još nekoliko pumpi plinom te da ove godine u renovaciju punionice u Ramićima planiraju uložiti više od 100.000 KM.\nDragan Trišić, predsjednik Grupacije za promet naftom i naftnim derivatima Privredne komore RS, kazao je za "Nezavisne" da je promjena cijena TNG boce bila u novembru prošle godine, kada je sa 19 porasla na oko 20 KM.\n"Došlo je i do promjena pravilnika u vezi s ispitivanjem opreme plinskih instalacija i one mogu dovesti do poskupljenja procesa punjena plinskih boca", rekao je Trišić za "Nezavisne".\nNa jednoj pumpi u Zvorniku su za "Nezavisne" rekli da se kod njih plinom ne mogu puniti ni automobili ni boce, te da se jedino može izvršiti zamjena starih, praznih boca za nove.\n"Radimo samo zamjenu starih, praznih boca novim, punim, a nova boca plina košta 20 KM", naveli su na ovoj pumpi.\nJedan Prijedorčanin kaže da potrošači treba dobro da se raspitaju gdje da pune plinske boce, te da biraju one pumpe na kojima su cijene najkorektnije.\nplin republika srpska poskupljenje\nVrijednost kompanije Tesla preko bilion dolara\nHrvatska povlači rezance iz prodaje, možda sadrže staklo\nVećina svjetskih berzi u "zelenom", Brent nafta 86 dolara


Beta 19. marta 2017. 14:45\nNakon otvaranja Atletskog stadiona u Novom Pazaru, Vučić je novinarima rekao da on može da udje na Kosovo preko alternativnih prelaza ali da ne želi da stvori neki nemir i probleme Srbima koji tamo ostaju da žive.\nOn je, takodje, rekao i da ne razume zbog čega predsednik Kosova Hašim Tači toliko insistira i žuri sa formiranjem takozvane vojske.\nKomentarišući optužbe koje su na njegov račun izneli kandidati opozicije na Radio-televiziji Srbije (RTS), koji su ga optužili da je kriv za posledice poplava, rušenje u beogradskoj četvrti Savamala i pogibiju sedam ljudi u vojnom helikopteru, Vučić je ironično rekao da je „njegova božija uloga bila da izlije onolike kiše i poplave na Srbiju“.\n„Ne znam samo kako su ti geniji to smislili… Savamalu su koristili za najgluplje napade na mene, ali neka maltretiraju i hapse. Ali neka me uhapse zato što bih ja to (srušio) u sred bela dana. Da se napravi lepši prostor za našu decu, umesto one tri udžerice“, rekao je Vučić.\nOn je rekao da razmišlja da li da uopšte ode na predstavljanje na RTS jer je obavešten da je dobio termin u kojem „svi domaćini spavaju“, ali da će to verovatno ipak učiniti jer ima obavezu i jer neko treba malo da govori i o svom programu.\n„Jedan dosovski kandidat pomenuo je moje ime 21 put direktno i 37 puta indirektno. Ne znam samo kada je stigao sve to da uradi“, rekao je Vučić.


Tužilaštvo KS: Semiru Telareviću dvije godine zatvora – Kakanj-X\nTužilaštvo KS: Semiru Telareviću dvije godine zatvora\nZadnja izmjena 6 velj, 2020 85\nOpćinski sud u Sarajevu oglasio je krivim Semira Telarevića zbog krivičnih djela nedozvoljena trgovina i krivotvorenje isprave. Prvostepeno je osuđen na jedinstvenu kaznu zatvora u trajanju od dvije godine, saopšteno je iz Kantonalnog tužilaštva KS.\n“Optuženi se tereti da je od polovine oktobra do polovine novembra 2010. godine iako je znao da nema ovlasti za trgovinu građevinskim materijalom, nabavljao robu čija vrijednost prelazi 10.000 KM u cilju dalje prodaje. Uz dokumentaciju potrebnu za sklapanje Ugovora o prodaji građevinskog materijala sa pravnim licem „Tvornica opeke“, u svojstvu vlasnika STR „Vaš dom“, priložio je kopiju prve stranice krivotvorenog Rješenja Općine Novi Grad Sarajevo o osnivanju samostalne trgovačke radnje „Vaš dom”, stoji u saopštenju KTKS.\nNa ovaj način Telarević je ostvario nezakonitu korist u iznosu od 100.932,92 KM i za isti iznos pričinio štetu „Tvornici opeke“ Sarajevo, prenosi “N1“.\nKrivična djelaTužilaštvo KSSemir Telarević


Budućnost počela sa radom, nada u nastavak ABA lige - Sportklub\nBudućnost počela sa radom, nada u nastavak ABA lige\nABA League Autor:Saša Ozmo6. maj. 202013:25 > 13:28\nKošarkaši Budućnosti odradili su prvi trening u dvorani u Kokotima posle pauze od gotovo dva meseca. Trener Petar Mijović na raspolaganju je imao sve igrače iz Crne Gore, a što se stranaca tiče, u Podgorici je ostao jedino Letonac Martinš Mejers.\nShodno utvrđenim pravilima Instituta za javno zdravlje, košarkaši Budućnosti odradili su trening u dve odvojene grupe sa po šestoricom igrača. Sada ostaje da se vidi odluka čelnika ABA lige o završetku regionalnog takmičenja, kao i stav Košarkaškog saveza u vezi sa eventualnim nastavkom šampionata.\n“Nadam se da će u narednim danima treninzi funkcionisati onako kako treba i da će isto tako doći do dodatnih ublažavanja mera. Kao klub bićemo spremni da odigramo završnicu ABA lige i da na terenu dobijemo šampiona. Situacija u Crnoj Gori, kao i u regionu, značajno se popravila i mislim da postoje svi uslovi da se regionalno takmičenje nastavi”, rekao je sportski direktor Budućnosti Gavrilo Pajović.\nKapiten Budućnosti Suad Šehović optimista je povodom nastavka sezone.\n“Sa velikim nestrpljenjem čekali smo ovaj momenat, da budemo na terenu i da radimo na fizičkoj i tehničkoj pripremi. To je značajan napredak u odnosu na karantinske treninge koje smo radili u svojim domovima. Bitno je da se u regionu smanjuje broj zaraženih i nadam se da ćemo krajem maja dobiti pozitivne vesti u vezi sa nastavkom sezone. Ostao je onaj najbitniji deo, koji svi najviše volimo, kada se lomi sezona i donosi odluka o prvaku”, rekao je Šehović.\nKošarkaši Budućnosti, kako i svi ljubitelji košarke sada čekaju drugu polovinu maja, kada će čelnici ABA lige doneti odluku u vezi sa nastavkom takmičenja, a istovremeno prave se planovi u vezi sa povratkom igrača iz SAD, u slučaju da se takmičenje nastavi.\nABA ligaGavrilo PajovićKK Budućnost VoliSuad Šehović\nCrveno-beli jasni: Drugi meč još teži, neophodna energija


Savet Bezbednosti Ujedinjenih Nacija o Kosovu i Metohiji: Stanje na KiM daleko od stabilnog - Info 24\nDačić je na sednici Saveta bezbednosti Ujedinjenih nacija o situaciji na KiM upozorio i da, prema saznanjima Srbije, prištinske vlasti spremaju napad na sever KiM i pozvao UN da ozbiljno shvate njegovo upozorenje. Nemačka i Francuska pozvale Prištinu da ukine takse.\nMinistar spoljnih poslova Ivica Dačić pozvao je na sednici Saveta bezbednosti UN na dijalog i rešavanje kosovskog problema mirnim putem, uz pronalaženje kompromisnog rešenja, te istakao da je na KiM stanje daleko od bezbednog i stabilnog, zbog čega, poručio je, ne treba ni razmišljati o smanjivanju misije UNMIK-a.\nDačić je na sednici Saveta bezbednosti Ujedinjenih nacija o situaciji na KiM upozorio i da, prema saznanjima Srbije, prištinske vlasti spremaju napad na sever KiM i pozvao UN da ozbiljno shvate njegovo upozorenje.\n„Želim da toga svi ovde budete svesni i zaustavite prištinsku ratnu mašineriju pre nego što izazove novo krvoproliće. I da vas podsetim da je zadatak KFOR da zaštiti mir i bezbednost svih, pa i Srba na KiM. I tražim od vas odgovor hoćete li to da učinite ili ne. Pošto sam siguran da možete“, rekao je Dačić.\nPrema njegovim rečima, nastavak mandata UNMIK od ključnog značaja za sudbinu mnogih ljudi na Kosovu i Metohiji, po svim pitanjima od značaja za dosledno sprovođenje zadatih ciljeva, u nesmanjenom obimu i sa neizmenjenim mandatom.\n„U suprotnom, poslala bi se poruka Srbima da neće moći da ostanu i da žive na tlu svojih predaka, a raseljenima da tamo nisu dobrodošli, što bi predstavljalo ispunjenje ciljeva Prištine“, upozorava on.\nDačić je rekao da se nada da svi u SB UN nedvosmisleno reći šta je za dijalog potrebno – a to su dve strane koje se ponašaju racionalno i odgovorno, koje su spremne na razgovor, ali i da sprovedu dogovoreno.\n„U pregovorima vođenim u Briselu jedna strana se tako ponaša od početka, druga ne“, rekao je Dačić.\nOn je naveo da je Priština prethodne nedelje saopštila da ne planira da sprovede ništa od dogovorenog Briselskim sporazumom, uključujući i formiranje Zajednice srpskih opština.\n„Ta izjava Hašima Tačija nas navodi da se zapitamo šta smo sve ovo vreme radili. Jer ako se postigne dogovor, a onda se on od strane Prištine ne sprovede šest godina i nakon toga otvoreno odbaci, postavlja se pitanje da li je to uopšte bio dijalog“, rekao je Dačić.\nOn je ocenio da time nije prevarena i oštećena samo Srbija, koju je čitava međunarodna zajednica ohrabrivala na dijalog i pozivala na uzdržanost i strpljenje, uprkos tome što Priština nije sprovodila dogovoreno, već je doveden u pitanje kredibilitet EU koja je svoj potpis stavila na Briselski sporazum i time garantovala njegovo sprovođenje.\nIstakao je da je Beograd potpisao Briselski sporazum isključivo zato što je njime garantovano osnivanje ZSO, ali da predstavnici Prištine ne samo da su otvoreno rekli da neće sprovesti dogovoreno, nego su otvoreno zapretili EU da će, pošto su nezadovoljni tretmanom koji imaju, razmotriti ujedinjenje sa Albanijom uz pripajanje još tri opštine sa juga Srbije.\n„Da li se ovo može smatrati ozbiljnom i odgovornom stranom sa kojom treba da nastavimo razgovore? I ko sada može da nas uveri da se Priština neće na isti način prema ovom procesu ponašati i ubuduće“, upitao je Dačić.\nDodao je da tome treba dodati i preteće poruke albanskog premijera Edija Rame o ujedinjenju Albanije sa takozvanim Kosovom, na koje niko ne reaguje i preko kojih se olako prelazi uz objašnjenje da one nisu ozbiljne.\nDačić je podsetio i da je pre dve nedelje na severu KiM sprovedena akcija ROSU čiji je, kaže, cilj bio zastrasivanje preostalog srpskog stanovništva.\n„Ukoliko ovakva nedopustiva akcija prođe bez široke osude, uključujući i osudu od strane ovog visokog tela, ona će ispuniti svoj pravi cilj, a to je zastrašivanje i ugnjetavanje srpskog stanovništva na Kosovu i Metohiji“, istakao je Dačić.\nOn je, navodeći da je uhapšen i službenik UNMIK Mihail Krasnoščokov, što znači, dodaje, da ni pripadnici misije više nisu sigurni.\nMinistar je naveo da dešavanja na Kosovu i Metohiji proteklih nedelja, ali i proteklih meseci, pokazuju da je neophodna povećana alertnost međunarodne zajednice, ulaganje više napora i aktivnije delovanje međunarodnih organizacija na Kosovu i Metohiji.\nNavodeći da pojedine članice SB zalažu za stratešku reviziju mandata UNMIK-a, njeno smanjivanje, pa čak i gašenje, Dačić je rekao da je u ovom trenutku teško razmišljati, a kamoli delovati u pravcu bilo kakvih promena.\n„Valjda je sada svima jasno koliko smo danas daleko od stabilne i bezbedne situacije na KiM koja ne bi zahtevala pažnju ovog tela. Rizik od pogoršanja situacije na terenu može višestruko da košta, a u kontekstu svih dešavanja u proteklom periodu siguran sam da niko ne želi da preuzme taj rizik“, istakao je Dačić.\nOn je naveo i da se situacija na Kosovu pogoršala dok je Savet bezbednosti raspravljao koliko puta godišnje treba raspravljati o tom pitanju, te, između ostalog, naveo da je Priština krenula u proces transformacije KBS u vojsku Kosova, usvojila rezoluciju o navodnom genocidu Srbije.\n„Mi smo uvereni da to nije slučaj i da će UNMIK ostati angažovan na Kosovu i Metohiji u svom punom kapacitetu“, kaže Dačić i dodaje da Srbija čini sve da se situacija na Kosovu i Metohiji normalizuje.\n„Kao što sam rekao, mi nemamo partnera za ozbiljan i odgovoran dijalog“, istakao je Dačić.\nPriština se, takođe, kaže Dačić, žali da je Srbija sprečila njeno članstvo u Interpolu i upitao gde su te zemlje koje, prema tvrdnjama Prištine, priznaju Kosovo.\nOn je još jednom pozvao Prištinu da ukine nerazumne takse i da se vrati dijalogu, jer je, kako kaže, to je jedina alternativa za srpski i albanski narod.\nDačić je konstatovao da se danas navršava dvadeset godina od završetka nelegalnog bombardovanja SR Jugoslavije i agresije od strane NATO-a, bez odluke ovog SB UN, što je presedan koji je negativno uticao na međunarodne odnose.\nPodsetivši da je na današnji dan pre dvadeset godina usvojena je i Rezolucija Saveta bezbednosti 1244 (1999), Dačić je rekao da mnogim svojim odredbama Rezolucija poziva i na uspostavljanje „bezbednog okruženja kako bi se izbeglice i raseljena lica bezbedno vratili svojim domovima“, uz konstataciju da su učinjeni su izvesni napori i da se neki jesu vratili.\n“ Ali samo je 1,9 odsto Srba ostvarilo održivi povratak“, rekao je Dačić i dodao da je surova istina da je KiM od multietničke sredine postala gotovo etnički čista teritorija.\nDačić je naveo da su Specijalni sud i tužilaštvo nedavno otpočeli svoj rad i da je pred njima obiman posao.\nTanin:Vlasti u PR nisu poštovale imunitet našeg službenika\nŠef UNMIK-a Zahir Tanin izjavio je da vlasti u Prištini tokom akcije policije i specijalnih jedinica ROSU na severu KiM 28. maja, nisu ispoštovale važeći imunitet dva člana osoblja UNMUK-a koji su uhapšeni i pretučeni tom prilikom.\nOn je na sednici Saveta Bezbednosti UN rekao da su tom prilikom nepropisno izvršeni pretres i zaplena imovine UN, u suprotnosti sa svim relevantnim zakonima i imunitetima Organizacije.\nPrema njegovim rečima, uprkos zahtevima UNMIK-a organi u Prištini dele veoma malo relevantnih i činjeničnih dokaza sa Ujedinjenim nacijama o hapšenju i povređivanju osoblja.\n„Istovremeno, kosovski organi su izdali saopštenja u štampi, kao i u dopisima upućenim državama članicama UN. Ove informacije nisu utemeljene na adekvatnim dokazima, suprotne su našim dosadašnjim saznanjima i ne sadrže činjenice koje su ključne za objektivnu istragu. Uznemiren sam očiglednom činjenicom da su oba naša radnika očigledno podvrgnuta prekomernoj upotrebi sile i maltretirana nakon što ih je policija uhapsila, pri čemu su zadobili povrede koje iziskuju bolničko lečenje. Ovo je pitanje koje će biti suštinska komponenta istrage koju smo pokrenuli“, rekao je Tanin.\nKako kaže, bio je rpimoran da uputi više poziva za neodložno oslobađanje osoblja UN, kao i na poštovanje njihovih prava i imuniteta, što ne bi bilo neophodno da su organi vlasti poštovali imunitet pripadnika UNMIK-a.\nOn je dodao i da je nakon što je član osoblja prebačen s Kosova na dalje medicinsko lečenje, javno proglašen za „personu non grata“, doktrinu koja se, kako kaže, ne primenjuje na članove osoblja UN ili u vezi sa njima.\nTanin: Situacija na KIM krhka i složena\nSituacija na KiM ponovo je došla do krhkog momenta i veoma je složena, ocenio šef UNMIK-a Zahir Tanin.\nOn je na sednici SB UN rekao da se današnja sednica održava sa godišnjicopm donošenja Rezolucije 1244 i dodao da je u poslednjih 20 godina bilo vidljivog napretka, ali da je u nedostatku istinskog i neophodnog međusobnog angažovanja strana u ovom sukobu, situacija ne samo i dalje krhka, već može i da sklizne unazad.\n„To se često i dešavalo. Produktivna angažovanost Beograda i Prištine nedostaje još od jeseni 2018, i iako je mnogo pažnje usmereno na svakodnevne rasprave i provokacije, to nisu jedini faktori koji trenutno komplikuju pokušaje povratka pregovorima“, rekao je Tanin.\nPrema njegovim rečima, taksa od 100 odsto na uvoz srpske i bosanske robe, koju je Priština nametnula prošlog novembra i dalje je na snazi uprkos skoro jednoglasnog zahteva međunarodne zajednice za njeno ukidanje i dodao da je stav Beograda da ukidanje uvoznih tarifa nametnutih prošle godine predstavlja minimum uslova za nastavak razgovora pod okriljem EU.\n„Lideri u Prištini su takođe postavili uslove, mada ne uvek i uz jednoglasan stav. Stvoren je pregovarački tim Prištine, ali se još čeka na pojašnjenje njegovih odgovornosti. Da ove složene nijanse svedemo na samo jednu ocenu, ona bi glasila: mnogobrojni nedosledni javni signali sprečili su sve napore na postizanju pune angažovanosti obeju strana u jednom definitivnom procesu“, rekao je Tanin.\nOn podseća da u takvim okolnostima lideri svih strana moraju da izvrše svoju odgovornost da ovu složenu situaciju udalje od ozbiljnijih eskalacija ističući da je neophodno angažovanje bez preduslova i ultimatuma, kako bi se ponovo uspostavili uslovi za dalji nastavak političkog dijaloga.\nTanin je dodao da je potrebno i aktivnije angažovanje sa širim krugom aktera i svih segmenata društva.\nKao jedno od značajnijih dešavanja od kraja zvaničnog izveštajnog perioda bilo je organizovanje izbora u četiri većinski srpske opštine na severu Kosova, koje je organizovano nakon što su gradonačelnici tih opština podneli ostavke zbog uvođenja taksi.\n„Izbori su protekli mirno. Prema podacima kosovske Centralne izborne komisije, ostvarena je jasna pobeda kandidata Srpske liste, koji su već imali vlast u datim opštinama, i koji su osvojili više od 90 odsto glasova. Pojedini diplomatski predstavnici, koji su pratili izborni proces, ukazali su na ograničenu izbornu konkurenciju i nedovoljno političko učešće u srpskoj zajednici“, rekao je Tanin.\nTanin je istakao da će UNMIK, uprkos događajima 28. maja nastaviti da svoje napore usmerava ka ostvarenju ciljeva mira i stabilnosti na Kosovu i u regionu.\n„U saradnji sa Timom Ujedinjenih nacija na Kosovu, i našim drugim međunarodnim partnerima na terenu, nastavljamo da osnažujemo aktere u izgradnji poverenja, uključujući u oblastima jezičkih prava, na širem području ljudskih prava, osnaživanja mladih, rodne ravnopravnosti, pravosuđa i dijaloga među zajednicama. Pratimo mapu puta nastalu na Forumu Ujedinjenih nacija za izgradnju poverenja u maju 2018. godine, istovremeno koristeći javni prostor na Kosovu kako bismo naglasili prioritet pomirenja, koji i sami čelnici Kosova ističu“, rekao je Tanin.\nSB UN:Nemačka i Francuska pozvale Prištinu da ukine takse\nOn je dodao da SAD podržavaju napore Prištine da se izbore sa korupcijom i organizovanim kriminalom, kao i da u tom smislu podržavaju akciju kosovske policije na severu KiM krajem maja.\nKako je rekao, SAD izražava žaljenje što je tokom akcije došlo do blokade i pucnjave, ali i ponovio da ta dešavanja pokazuju neophodnost da se dve strane vrate za pregovarački sto.\nPredstavnik Velike Britanije u UN pozdravio je napore Nemačke i Francuske na organizovanju sastanka o rešenju problema i pozvao predstavnike Beograda i Prištine da pronađu rešenje i postignu održivi sporazum.\nOn je takođe pozdravio napore Prištine da se izbori sa korupcijom i organizovanim kriminalom, ali i napore UNMIK-a na pronalaženju nestalih.\nIstovremeno, on je pozvao na povratak dijalogu i naglasio da je neophodna jača implementacija vladavine prava.\nZamenik nemačkog ambasadora pru UN Jirgen Šulc zatražio je da Priština ukine takse na proizvode iz Srbije, navodeći da su one u suprotnosti sa integrativnim procesima.\nRekao je i da bi Beograd i Priština trebalo da nastave dijalog pod okriljem EU, te podsetio da je zato održan samit lidera Zapadnog Balkana u Berlinu krajem aprila.\n„To mora da bude pravi, iskreni dijalog. Monolog plus monolog ne znači dijalog“, istakao je Šulc.\nOn je pozvao Beograd da prestane da lobira za ukidanje priznanja nezavisnosti Kosova, te istakao da je pozicija Nemačke nepromenjena i da oni smatraju da podela po etničkim linijama neće dovesti do dobrog rešenja.\nGovoreći o akciji ROSU, rekao je da Kosovo ima pravo da se bori protiv korupcije i kriminala, te dodao da te akcije ne bi trebalo da budu limitirane, već da uključe i sever.\nKad je reč o incidentu sa ruskim službenikom UN na Kosovu, Šulc je rekao da se pripadnicima UNMIK-a mora omogućiti da nesmetano obavljaju poslove, ali i da se oni moraju ponašati u skladu sa mandatom koji ta misija ima.\nOn je naveo da se Berlin zalaže za preispitivanje mandata misije UN na Kosovu.\nPredstavnica Francuske takođe je pozvala Prištinu da ukine takse, a sve strane da se uzdrže od podizanja tenzija, ističući da trenutna situacija nije održiva.\nGovoreći o policijskoj operaciji na KiM, rekla je da Francuska podržava borbu protiv kriminala i korupcije uz poštovanje vladavine prava, ali i lokalnog konteksta.\n„Moraju se poštovati privilegije i imunitet svih članova UNMIK“, rekla je ona i dodala da se mora obaviti istraga o tom slučaju.\nIstakla je i da stabilnost regiona i evropska budućnost zavise od postizanja dogovora Beograda i Prištine i da samo puna normalizacija odnosa moze da omogući evropsku budućnost.\nIndonezija je pozvala na smanjene tenzija u regionu i rešavanje problema mirnim putem i dijalogom, dok je Ekvatorijalna Gvineja izrazila zabrinutost zbog akcije ROSU tokom koje su uhapšeni i radnici UNMIK-a.\nZamenik kineskog ambasadora pri UN Vu Haitau rekao je da je Kina zabrinuta zbog opstrukcije rada misije UN na KIM i da smatra da je hapšenje člana te misije neprihvatljivo.\nOn je na sednici SB UN rekao da ta zemlja podržava teritorijalni integritet i suverentet Srbije,kao i da je izuzetno važno da da Savet bezbednosti ostane fokusiran na kosovski problem.\nPrema njegovim rečima, najbolji način ya rešavanje problema je dogovor dve strane u okviru postojeće rezlucije 1244, ističući da je važno da SB UN pomogne dvema stranama da postignu sporazum.\nZamenik ambasadora Rusije pri UN Dmitri Polanski optužio je kosovsku ambasadorku Vjoru Čitaku da laže i insinuira kako bi opravdala policijsku akciju na severu KiM 28. maja.\n„Nezakonita akcija je tako očigledna… Kosovska policija je izvršila invaziju na sever Kosova. Ruski službenik pri misiji UN je prebijen, a Čitaku nam je ponudila verziju dogadaja koja se protivi logici. Čak nije uspela da tačno da izgovori njegovo ime“, rekao je ruski diplomata na sednici SB UN na kojoj se govori o situaciji na KiM.\nPolanski je rekao da je Rusija očekivala izvinjenje Prištine.\nNaveo je da je službenik UNMIK-a Mihaeil Krasnoščenko pretučen i uhapšen dok je obavljao svoju dužnost, a da je Čitaku iznela prištinsku verziju policijske akcije koja nije logična.\n„Da li i sami verujete u te besmislice“, upitao je Polanski i dodao da postoje fotografije, ali i snimci na internetu koji pokazuju šta se zaista desilo.\nOn je ocenio da akcije kosovske policije nisu imale za cilj borbu protiv korupcije i kriminala, već da je Priština želela da pokaže da može da preuzme sever, budući da to nije uspela nekoliko dana ranije, na izborima na kojima je pobedila Srpska lista.\nOn je istakao da je ruska pozicija poznata, da se ta zemlja zalaže za komrpomisno rešenje zasnovano na Rezoluciji 1244, te istakao da je destruktivno uvoditi rokove za konačno rešenje.\n„Potrebno je da se obe strane dogovore, a da to odobre i SB UN. Nema alternative dijalogu Beograda i Prištine“, istakao je Polanski.\nOn je kritikovao to što američki ambasador nije ustao u odbranu diplomatskog imuniteta koji uživaju službenici misija UN, te podsetio da pripadnici misija UN ne podlažu međunarodnom pravu, kao i da uživaju potpuni imunitet.\n„Svedoci smo fabrikovanih priča o ruskim špijunima“, rekao je ruski diplomata.\nOn je postavio pitanje i o „tajnovitim aktivnostima“ koje se, kako je naveo, odvijaju unutar američke baze Bondstil.\nEnergetska efikasnost – prioritet


Društvo mladih ekologa na “Green Week-u” u Briselu – Društvo mladih ekologa Nikšić\nby ekolog · Published 03/06/2015 · Updated 25/07/2019\nBrisel, 3. 6. 2015. godine Društvo mladih ekologa Nikšić zajedno sa NVO Green Home i Centrom za zaštitu i proučavanje ptica učesvtuje od 3. do 5. juna u Briselu na najvećoj evropskoj konferenciji za politiku zaštite biodiverziteta – Zelena sedmica (Green Week). Ovogodišnja konferencija je fokusirana na planiranje i razvoj zelene infrastrukture na osnovu istoimene strategije Evropske komisije koja je donesena 2013 godine. Moto konferencije je “Priroda – naše zdravlje, naše bogastvo”.\nJednu od polaznih osnova za raspravu tokom 27 planiranih sesija predstavlja nedavno usvojeni Izvještaj o stanju prirode koji ukazuje da je 17% ptica ugroženo i još 15% blizu granice ugroženosti, te da je 60% vrsta i staništa u Evropi sa Aneksa Direktive o staništima još uvijek u nepovoljnom stanju očuvanja. Uzroci ovako alarmantnog stanja rezultat su ubrzane urbanizacije, razvoja infrastrukturnih objekata, zagađenja i prenamjene zemljišta zbog čega se mora hitno obezbijediti primjena zelenih tehnologija i principa u spomenutim razvojnim sektorima.\nVeć sada je jasno da ciljevi iz Biodiverzitetske strategije do 2020. godine na smanjenju degradacije biodiverziteta neće biti dostignuti, što potvrđuje i Izvještaj Evropske agencije za životnu sredinu iz 2015. godine. Kontinuirani gubitak prirodnih staništa, široko raširena zagađenja, prekomjerna eksploatacija prirodnih resursa i narastajući uticaj tuđinskih vrsta, kao i klimatske promjene najviše doprinose ovoj katastrofi i predstavljaju pet najvažnijih pritisaka na prirodu sa kojima se svaka zemlja Evrope, uključujući Crnu Goru, mora uhvatiti u koštac.\nDegradacija ekosistema, uzrokovana ljudskim uticajem koštaće svijet oko 7% ukupnog BDP, dok procjena govori da će ovaj gubitak Evropu koštati oko 3% godišnje.\nCrna Gora mora hitno krenuti u identifikaciju evropske mreže zaštićenih područja NATURA 2000 koja bi zaštitila naša ključna kopnena i morska biodiverzitetska područja. U tom smislu nadležno Ministarstvo je napravilo nedopustiv propust gubitkom opredijeljenih finansija iz sredstava evropske pomoći, što će imati dalekosežne posljedice ne samo na blagovremenu zaštitu biodiverziteta u Crnoj Gori, nego i moguće posljedice u produžavanju vremenskog roka za pristupanje Evropskoj uniji.\nTags: Društvo mladih ekologa NikšićZelena sedmica - Green Week\nDruštvo mladih ekologa Nikšić navršilo 21 godinu uspješnog rada\nby ekolog · Published 18/01/2014 · Last modified 24/07/2019\nNext story „Eko-park Blace – čistije, ljepše, korisnije“ najbolji projekat na konkursu Pivare ”Trebjesa”\nPrevious story Zaključci drugog pripremnog sastanka Foruma za životnu sredinu i klimatske promjene


Republika / SRBIJA LIDER U MEDICINI NA BALKANU: U KCS do sada lečeno 11 miliona ljudi\nSRBIJA LIDER U MEDICINI NA BALKANU: U KCS do sada lečeno 11 miliona ljudi\npetak, 15. 12. 2017.| 22:29\nDržavni sekretar u Ministarstvu zdravlja i nekadašnji direktor Urgentnog centra, prof.dr Vladimir Ðukić, ocenio je da ta ustanova, koja obeležava 30 godina postojanja i rada, ima ključnu ulogu u funkcionisanju kompletnog zdravstvenog sistema Srbije, ali i celog Balkana.\nÐukić je, na večerašnjoj svečanosti povodom jubileja Urgentnog centra, istakao da je tokom tri decenije u toj ustanovi lečeno 11 miliona ljudi koji su, kako je rekao, dobili priliku za novi život.\n- Dve Srbije su za sve ovo vreme prošle kroz Urgentni centar. Tu nema predrasuda, ovde dolaze i Albanci, Bošnjaci, Makedonci - svi se leče i dobijaju maksimum zdravstvenog servisa - naglasio je Ðukić.\nPrema njegovim rečima Urgentni centar su stvorili vizionari koji su ''na pesku podigli Novi Beograd'', a vođeni istom idejom stvorili su ustanovu koja je ''strateško mesto, sedište i težište medicine i zdravstvevnog sistema Srbije duže od tri decenije''.\nÐukić smatra da je Srbija lider na Balkanu ne samo u medicini, već i u nauci bez koje, kako je rekao, nema struke.\n- Bez jakog i dobrog Medicinskog fakulteta i ozbiljnih profesora kakvi su bili Živorad Ðorđević i Mihailo Mitrović ne bi bilo ni nas. Ako Englezi imaju Kembridž i Kings koledž, ako se dobra medicina izučava na Harvardu i Mejo klinici, a Nemci se zaklinju u Hajdelberg, s ponosom možemo da kažemo da Srbija ima Medicinski fakultet, Klinicki centar Srbije i Urgentni centar - naglasio je Ðukić.\nMinistarstvo zdravlja ulaže značajna sredstava u cilju unapređenja zdravstvenog sistema naše zemlje\nOn je dodao da Ministarstvo zdravlja ulaže značajna sredstava u cilju unapređenja zdravstvenog sistema naše zemlje, u kojem Urgentni centar ima izuzetno značajno mesto.\n- Nove operacione sale i medicinska oprema, odnosno ulaganja koje smo tokom ove godine opredelili za Urgentni centar, najbolja su potvrda namere Ministarstva zdravlja da najkvalitetnija dijagnostika i intervencije budu dostupne neposredno po prijemu pacijenta u Urgentni centar - naveo je Ðukić ističući da se posle 18 godina transplantaciona hirurgija ponovo primenjuje u Urgentnom centru.\nDržavni sekretar je izrazio želju da zaposleni u Urgentnom centru budu valorizovani onako kako zaslužuju, navodeći da ministar zdravlja (Zlatibor Lončar) sa svojim saradnicima pokušava da, kako kaže, razlikuje rad od nerada, a da favorizuje i nagradi one koji rade.\n- Svim zaposlenima želim da ne budu samo "probni piloti" svojih života već da shvate da je divno i časno raditi u ustanovi koja je izlečila 11 miliona ljudi i koja i dalje služi svom narodu - poručio je Ðukić.\nUŽAS U SRBIJI: Neće vam biti dobro kada vidite koliko dece živi na ulici!\nLJUBAV ZA BEOGRAD: Treba nastaviti politiku grada!\nMedicina Evropa Slavica Đukić Dejanović Lider Lečenje Pacijenti


Mogul: PREDSTAVLJEN PROJEKAT ODGOVORNO ZA ULCINJ | Najnovije vijesti iz Ulcinja i regiona – UL – Info\nPosted by: Admin on May 28, 2018 in Antikorupcija Leave a comment\nU Ulcinju je u ponedjeljak obavljena prezentacija projekta „Odgovorno za Ulcinj“. On je podržan kroz program „Smjestimo korupciju u muzej!“, koji Centar za gradjansko obrazovanje (CGO) sprovodi u partnerstvu sa NVO Centar za monitoring i istraživanje (CeMI), NVO Bonum iz Pljevalja, NVO UL-Info iz Ulcinja i NVO Za Druga iz Petrovca, a u saradnji sa Ministarstvom javne uprave i Agencijom za sprječavanje korupcije (ASK), te uz finansijsku podršku Delegacije EU u Crnoj Gori.\nCiljevi projekta, koji su predstavili izvršni direktor MOGUL-a Džemal Perović i član Borda projekta Mustafa Canka su povećanje transparetnosti rada lokalne uprave i borbe protiv korupcije na lokalnom nivou, te uključivanje organizacija civilnog društva i građana u borbu protiv korupcije.\nSetom aktivnosti koje će biti realizovane u narednih šest mjeseci, Mogul će doprinijeti povećanju svijesti lokalne zajednice o problemu korupcije u Ulcinju, kroz informisanje javnosti o posledicama koje ima ili može imati na lokalnu zajednicu.\nAnketno istraživanje o percepciji građana o korupciji\nAnketno istraživanje o percepciji građana o Planu integriteta\nTv emisija na temu korupcije\nDistribucija flajera sa informacijama od značaja za građane o korupciji na lokalnom nivou\nIzrada i prikazivanje tv spotova o problemu korupcije\nOrganizovanje izložbe sa slučajevima korupcije\nOdržavanje treninga za predstavnike OCD\nPrevious: IO DPS: DJAKONOVIC SEF KLUBA ODBORNIKA\nNext: Nrekic: IMAM DOBRE NAMJERE


Ljajić: Državi vezane ruke kada je reč o izručenju dvoje radikala – Južnobanatske Vesti\nLjajić: Državi vezane ruke kada je reč o izručenju dvoje radikala\nPredsednik Nacionalnog saveta za saradnju sa Haškim tribunalom i potpredsednik Vlade Srbije Rasim Ljajić izjavio je da Srbija ne može ništa da uradi po pitanju izručenja dvoje poslanika Srpske radikalne stranke Hagu, zbog važeće odluke domaćeg suda.\n„Vezane su ruke da se bilo šta tu učini i preduzme, dok god postoji odluka domaćeg suda da nema uslova za izručenje…Ako hoćete da poštujete odluke sudova, morate se ponašati na takav način, bez obzira da li vam te odluke u odredjenom trenutku odgovaraju ili ne“, rekao je Ljajić u intervjuu za Radio slobodna Evropa koji je objavljen danas.\nSjedinjene Američke Države pozvale su juče na zasedanju Saveta bezbednosti Ujedninjenih nacija u Njujorku, vlasti Srbije da sprovedu nalog Haškog tribunala za hapšenje članova Srpske radikalne stranke Petra Jojića i Vjerice Radete, optuženih za nepoštovanje suda.\nUpitan kako se oseća jer se haški osudjenici dočekuju kao heroji u regionu Ljajić je rekao da je to situacija u skoro svim zemljama regiona i da njegova generacija „taj proces pomirenja“ neće dočekati.\n„Svako je ukopan u neko svoje vidjenje ratova ’90-tih godina. Presude Tribunala potpuno se različito tumače. Nema ni objektivnosti, to su uglavnom emocije i strasti, a ni emocije ni strasti nisu nikada bile dobar saveznik ni u politici a pogotovo u ovakvim stvarima“, rekao je Ljajić.\nDve rakete ispaljene na Izrael pale u pojas Gaze\nIzložba o pola veka koncertne rok fotografije u Srbiji


Pravda za sve: Priuštiv i blagovremeni pristup pravdi kada vam najviše treba | U.S. Agency for International Development\nHome » News and Information » Pravda za sve: Priuštiv i blagovremeni pristup pravdi kada vam najviše treba\nPravda za sve: Priuštiv i blagovremeni pristup pravdi kada vam najviše treba\nDržavni pravobranilac Olivera Stanimirović sa predsednikom Vrhovnog kasacionog suda, ministarkom pravde i direktorom Pravosudne akademije na potpisivanju Uputstva za unapređenje postupka poravnanja.\nUstav Republike Srbije garantuje građanima pravo na suđenje u razumnom roku. Ovo pravo građanima Srbije takođe je garantovano na međunarodnom nivou od 2004. godine kada je Srbija postala članica Saveta Evrope i potpisnica Evropske konvencije o ljudskim pravima. Od tada, građani Srbije takođe imaju mogućnost da podnose tužbe Evropskom sudu za ljudska prava protiv države Srbije, koje se odnose na povredu prava na suđenje u razumnom roku . Protiv države Srbije, u periodu od 2004 do 2017. ovaj sud doneo je 29 presuda koje se odnose na povredu prava na suđenje u razumnom roku i 36 presuda koje se odnose na dužinu postupka. Presude Evropskog suda za ljudska prava imaju cenu. Na osnovu svih presuda koje je doneo ovaj sud samo u prethodnoj deceniji, država Srbija je svojim oštećenim građanima platila preko 7,5 miliona evra.\nU pokušaju da unapredi blagovremeni pristup pravdi, Srbija je usvojila Zakon o zaštiti prava na suđenje u razumnom roku. Ovaj zakon stupio je na snagu 1. januara 2016. i obezbeđuje pravne lekove i odgovarajuću nadoknadu u slučaju kršenja prava na suđenje u razumnom roku. Jedan od načina da se stvari ubrzaju a koji je predviđen ovim zakonom bio je da se Državnom pravobranilaštvu, kao pravnom zastupniku države, omogući da vrši poravnanja u predmetima koja se tiču povrede prava na suđenje u razumnom roku. Iako su predviđene zakonom, odredbe o poravnanju su pre 2018. godine retko korišćene. Od 1.200 zahteva za vansudskim poravnanjem, zaključeno je samo tri.\nDržavno pravobranilaštvo je prepoznalo problem nedovoljne primene zakona, i uz pomoć USAID-ovog Projekta vladavine prava, okupilo je zainteresovane strane uključujući Ministarstvo pravde, Ministarstvo finansija, Vrhovni kasacioni sud i Pravosudnu akademiju, i sa njima 18. jula 2018. potpisalo Uputstvo za unapređenje i promociju postupka zaključenja i izvršenja vansudskog poravnanja u postupcima za zaštitu prava na suđenje u razumnom roku. Uputstvo pomaže da se prevaziđu nedostaci postojećih zakonskih odredbi koje se odnose na vansudsko poravnanje tako što omogućava pojednostavljenje postupka poravnanja i omogućava da se svi postupci poravnanja izvršavaju iz jedne linije budžeta Visokog saveta sudstva.\n“Mi u Državnom pravobranilaštvu bili smo svesni prepreka i izazova sa kojima su se institucije suočavale u primeni ovog zakona, i znali smo da moramo mi da budemo ta pokretačka snaga u zajedničkim naporima da se te prepreke prevaziđu“, rekla je Olivera Stanimirović, državni pravobranilac. “Međutim, bez USAID-ovog Projekta vladavine prava, imali smo poteškoće da privučemo pažnju drugih zainteresovanih strana. Zahvalni smo projektu na njihovoj posredničkoj ulozi tokom svih diskusija i okruglih stolova koje su dovele do usvajanja ovog važnog dokumenta.”\nOvaj novi pristup štedi novac sudova i građana i brže dovodi do rešenja one građane koji su podneli zahtev za vansudsko poravnanje. U periodu od jula do decembra 2018, bilo je 153 vansudska poravnanja. Ova poravnanja uštedela su ukupno 22.338 radnih dana. Posebno, ova 153 vansudska poravnanja pokazala su da, u proseku, jedan postupak vansudskog poravnanja sada traje 48 dana u poređenju sa 194 dana koliko prosečno traje sudski postupak. U proseku, jedno vansudsko poravnanje sada košta oko 1.500 dinara u sudskim troškovima, što je skoro 10 puta manje od sudskih troškova za puni postupak pred sudom.\n“Korist od ovog instrumenta je trostruka”, zaključuje državni pravobranilac Olivera Stanimirović. “Oštećeni građani brzo dobijaju svoj novac, smanjuje se broj starih predmeta a država štedi novac- ne samo tako što se izbegava trošak punog postupka pred sudom već i tako što se izbegava plaćanje visokih nadoknada oštećenim građanima Srbije prema presudama donetim od strane Evropskog suda za ljudska prava.”\nSaradnja između USAID-ovog Projekta za vladavinu prava i Državnog pravobranilaštva nije stala usvajanjem Uputstva. Projekat pomaže Državnom pravobranilaštvu da obuči sudije i predsednike sudova kako da delotvorno primenjuju Uputstvo, kao i da informiše građane o postupku vansudskog poravnanja.\nHappy Honey potpisao ugovor o izvozu u SAD\nTajni sastojak uspeha je sir